BEBAS PERTUDUHAN KHALWAT - BEKAS SUAMI SERINA BERSYUKUR

Bekas suami kepada selebriti Serina Redzuawan iaitu Gavin Edward O'Luanaigh atau nama Islamnya Salahudin Ghaffar telah bebas daripada pertuduhan khalwat dengan seorang wanita, Julai lalu yang dikenakan terhadapnya oleh Mahkamah Rendah Syariah Subang Bistari.

Hakim Syarie Siti Aminah Kamil membuat keputusan itu selepas pihak pendakwaan menarik balik pertuduhan yang dikenakan terhadap Gavin dengan pasangannya, Kiranjit Sidhu @ Kiran Manjit Singh Sidhu.

Perkara itu dimaklumkan oleh peguam syarie Raihan Mustafa Kamal yang mewakili Gavin dan Kiran selepas kes disebut semula.

Menurutnya, pihak pendakwaan menyatakan tidak berhasrat untuk meneruskan dan menarik balik kes terhadap kedua-dua anak guam.

"Mahkamah Syariah sudah membatalkan pertuduhan yang dikenakan terhadap kedua-dua anak guam. Sebelum ini dua representasi sudah dikemukakan.

Klik untuk gambar besar

"Antara alasan dikemukakan ialah keadaan kesihatan Gavin ketika hari kejadian iaitu baru menjalani pembedahan usus, oleh itu mustahil mempunyai niat untuk melakukan kesalahan jenayah syariah," katanya.

Selain itu, Raihan berkata, status bilangan penghuni di dalam rumah ketika siasatan tidak menimbulkan keraguan dan elemen pendakwaan tidak dipenuhi. Pendakwaan dijalankan oleh pendakwa syarie Khafizah Ahmat Khairi.

Sementara itu, Gavin dan Kiran mengucapkan syukur atas pembatalan pertuduhan itu dan dapat membersihkan nama mereka.

Berdasarkan kenyataan yang diterima daripada Tetuan Zainul Rijal Talha dan Amir, Gavin mendakwa beliau adalah seorang beragama Islam dan sentiasa cuba mengamalkan agama Islam.

Malah, beliau juga mendakwa memujuk Kiran untuk memeluk agama Islam sebelum berkahwin dengannya. Gavin memeluk agama Islam pada 20 November 2006 manakala Kiran memeluk Islam pada 20 November tahun lalu.

Gavin dan Kiran didakwa atas pertuduhan percubaan khalwat mengikut Seksyen 52(1) dan Seksyen 29(1)(b)/(b) Enakmen Jenayah Syariah (Selangor) Tahun 1995 pada 21 Julai lalu.

Mereka didakwa melakukan perbuatan itu di sebuah rumah di Petaling Jaya pada jam 12.26 pagi pada 10 Februari lalu. Jika sabit kesalahan, tertuduh boleh dikenakan hukuman penjara maksimum setahun atau denda RM3,000, atau kedua-duanya sekali.

Untuk makluman, Gavin dan Serina bercerai dengan talak satu di Mahkamah Rendah Daerah Petaling pada 1 Ogos 2017 selepas tujuh tahun mendirikan rumah tangga. Hasil perkongsian hidup, mereka dikurniakan dua anak, Tristan Tareef dan Isabella Saffiya.

www.myartis.com / Sumber & foto: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTAMA KALI BERLAKON - TUN DR MAHATHIR RASA GEMENTAR

Pertama kali berlakon, bekas perdana menteri, Tun Dr Mahathir Mohamad, 90, memberitahu bahawa beliau berasa gementar dan terpaksa mengulangi beberapa kali dialog pada babak yang dilakonkannya dalam filem 'Kapsul'.

Menurut Tun M, beliau diberi skrip dan latihan untuk menghafal dialog beberapa minit sebelum penggambaran berlangsung.

"Sampai sekarang saya masih gementar, saya diberi skrip pada hari penggambaran dan latihan beberapa minit sahaja.

Klik gambar untuk size besar

"Secara keseluruhannya, saya ada beberapa kali terpaksa ulang semula lakonan," ujarnya ketika sidang media majlis pra tonton filem Kapsul, di Cineleisure The Curve.

Hadir sama pada pra tonton itu isteri beliau, Tun Dr Siti Hasmah Mohamad Ali.

Tun M diminta mengulas mengenai pengalaman pertamanya sebagai pelakon dalam filem 'Kapsul' arahan Allahyarham Martias Ali.

Difahamkan, dalam filem tersebut Tun M hanya melakonkan lima babak.

Dalam pada itu, Tun M berkata, lakonan merupakan perkara yang belum pernah dilakukan selama ini dan sepanjang penggambaran, beliau hanya mengikut arahan yang diberikan pengarah.

"Lakonan adalah perkara yang tidak pernah saya lakukan. Saya meletakkan diri saya sebagai pelakon dan hanya mengikut sahaja arahan pengarah.

"Walaupun masih lagi gementar, namun saya boleh katakan kepada masyarakat saya sudah bergelar pelakon," katanya berseloroh.

Sementara itu, ditanya tentang filem tersebut, Tun M berkata, dia berpuas hati dengan mesej yang disampaikan.

Katanya, filem tersebut berbeza dengan kebanyakkan karya tempatan terutamanya ketika mengimbau zaman silam dan menghargai perjuangan masyarakat dahulu untuk mendapatkan kemerdekaan.

"Saya berpuas hati dengan filem ini dan saya  bangga kerana arwah (Martias) boleh menjangkakan apa yang terjadi seperti yang saya perkatakan.

"Saya juga tegaskan filem ini tiada kaitan dengan politik, tapi tentang perjuangan dan misi Wawasan 2020," jelasnya.

Selain itu, beliau turun berharap agar lebih banyak filem yang memberi inspirasi dan kesedaran kepada masyarakat terutamanya generasi baharu tentang perjuangan mencapai kemerdekaan.

Filem Kapsul diterbitkan oleh Two Tones Sdn Bhd dan dibarisi pelakon seperti Faizal Hussein, Elly Mazlein, Jue Aziz, Zamarul Hisham, Datuk Rahim Razali dan Normah Damanhuri.

Ia mengisahkan mengenai sebuah kapsul masa Wawasan 2020 yang ditanam oleh Mahathir telah dicuri dan membawa Zohri (Faizal Hussein) kembali ke zaman silam.

Kapsul ini dijangka bakal ditayangkan kepada umum pada 17 September 2015.

ATAU KLIK DISINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAH NIKAH - LELAKI DAKWA ZAINOL 'PUNCA' RUMAHTANGGANYA HANCUR

"Benar... wanita dalam gambar berkenaan adalah bekas isteri saya dan mereka telah pun berkahwin pada Ahad lalu di kawasan kampung ini juga.

"Saya dapat tahu pun daripada penduduk kampung lain dan cerita mengenai pernikahan mereka cepat tersebar.

"Kenyataan Zainol menafikan perkahwinan tersebut menunjukkan dia seorang penakut untuk mengakui kebenaran tetapi sampai bila dia ingin menipu?" tegas lelaki yang hanya mahu dikenali sebagai Rizal, 45, yang mengaku sebagai bekas suami kepada wanita yang dikahwini Zainol MacWilson.

-- IKLAN --

Dia berkata demikian sebagai membalas penafian Zainol yang didakwa sudah bernikah selepas foto perkahwinannya tersebar di Internet.

Tambahnya, Zainol dan bekas isterinya itu melangsungkan perkahwinan pada Ahad lalu di Kangar, Perlis namun enggan mendedahkan secara terperinci lokasi sebenar pernikahan mereka.

Dalam pada itu, Rizal berkata, dia bercerai dengan bekas isterinya pada Januari lalu dan mengakui perpisahan tersebut ada kaitan dengan Zainol.

Kata Rizal, dia terpaksa akur untuk menceraikan isterinya selepas gagal mempertahankan rumah tangga yang dibina termasuklah berusaha dengan cara berjumpa pengamal perubatan Islam.

"Sudah pelbagai cara saya berusaha untuk menyelamatkan rumah tangga saya termasuklah berjumpa pengamal perubatan Islam namun gagal sehinggalah saya mengalah dah terpaksa menceraikan isteri saya pada Januari lalu," jelasnya dipetik sebagai berkata kepada Mstar Online.

Dalam pada itu Rizal turut melahirkan rasa kecewa terhadap Zainol yang mahu menagih simpati orang ramai kerana enggan mengaku perkahwinannya namun berdoa agar dia diberi petunjuk Allah.

Malah Rizal juga tidak menyimpan dendam terhadap bekas isterinya sebaliknya berasa kasihan dengan perkahwinan berkenaan.

Untuk rekod, Zainol pernah bertugas sebagai penyampai berita TV3 pada tahun 1990-an dan kemudiannya berhijrah ke luar negara beberapa tahun sebelum kembali semula ke Malaysia untuk terlibat dalam dunia seni.

Sumber: Mstar - Foto: Zainol IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"DIA MASIH JALANKAN TANGGUJAWAB BERI NAFKAH" - PUTERI SARAH GEMBIRA SYAMSUL SENTIASA LUANGKAN MASA DENGAN ANAK-ANAK

Meskipun berdepan masalah rumah tangga, pelakon Puteri Sarah Liyana bagaimanpun berkata, suaminya iaitu pelakon dan pengarah Syamsul Yusof tetap melaksanakan tanggungjawabnya sebagai bapa kepada anak-anak mereka.

Sibuk dengan menguruskan kerjanya, Puteri Sarah berkata, dia gembira apabila suaminya yang juga pengarah itu sentiasa meluangkan masa bersama dua anaknya iaitu Syaikhul Islam dan Sumayyah.

"Dia masih berjumpa anak-anak, menelefon dan membuat panggilan video bersama mereka. Dan dia masih lagi menjalankan tanggungjawabnya dengan memberi nafkah. Dan saya pula macam biasa, sibuk dengan kerja saya.

"Bila saya tiada dengan anak-anak, diambil giliran untuk bersama mereka. Jadi saya gembira apabila dia meluangkan masa dengan anak-anak," jelas Puteri Sarah yang sehingga kini masih enggan mengulas mengenai hubungannya dengan suami.

Klik untuk gambar besar

Masih mempunyai hubungan baik dengan keluarga mentua, Puteri Sarah memberitahu, dia akan membawa anak-anak ke rumah pengarah Datuk Yusof Haslam setiap hujung minggu. Malah, Puteri Sarah juga mendedahkan Syamsul akan berjumpa dengan anak-anak mereka ketika dia berada di rumah ibu bapanya.

"Dan setiap minggu saya pergi ke rumah Datuk Yusof dan Datin Patimah, sebab hubungan saya dengan mereka kekal bail dan mereka pun rindu pada cucu-cucunya. Jadi bila saya ke sana, dia (Syamsul) akan berjumpa dengan anak-anak," katanya.

Untuk makluman, Puteri Sarah berkahwin dengan Syamsul pada 8 Mac 2014 dan dikurniakan dua cahaya mata iaitu Syaikhul Islam serta Sumayyah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN POPULAR SELEPAS CERAI - INI JAWAB BELLA ASTILLAH

Dituduh meraih populariti selepas berpisah dengan bekas suami, Aliff Aziz oleh seorang netizen baru-baru ini, penyanyi dan pelakon Bella Astillah atau nama sebenarnya Dayang Ara Nabellah Awang Astillah, 25, telah tampil membela diri dengan menegaskan andai dirinya dikenali selepas bercerai sekalipun, ia tidak membawa sebarang makna jika tak disokong oleh bakat.

"Hi. Akaun palsu ke ni? Ini semua rezeki Allah SWT. Kalau saya popular sebab itu (cerai) sekalipun, kalau tak ada bakat, tidak boleh juga. Semua ini juga rezeki anak saya. Semoga hati awak semakin bersih dan cakap pun yang baik-baik saja, ok," tulisnya.

Kakak kepada penyanyi, Didie Astillah, itu juga berkata, tiada siapa yang menginginkan perceraian apabila mendirikan rumah tangga: "Siapa yang inginkan perceraian? Tiada siapa yang berkahwin untuk bercerai. Cuba tanya mak dan ayah kita. Tetapi, kadang-kadang semua (yang berlaku) sudah ditakdirkan dan kita reda dengan ketentuan-Nya".

Klik untuk gambar besar

Baru-baru ini, seorang individu yang dikatakan menggunakan akaun Instagram palsu, meninggalkan komen pada laman sosial Bella dengan mengatakan, wanita itu popular sejak dia diceraikan. Rata-rata pengikut Bella kagum dengan sikapnya yang begitu positif dalam kehidupan dan ia dikatakan terserlah menerusi cara wanita itu membalas komen berkenaan.

Bella dan Aliff mendirikan rumah tangga pada 9 September 2016 dan dikurniakan cahaya mata lelaki, Muhammad Ayden, yang kini berusia dua tahun. Bagaimanapun, perkahwinan itu tidak bertahan lama apabila mereka sah bercerai pada 16 Mei lalu.

www.myartis.com / Sumber & foto: Berita Harian & Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUHAIMI SAAD: "WALAUPUN LOFA DAH BERPUNYA, ABANG TETAP SUPPORT LOFA"

"Walaupun Lofa dah berpunya, abang tetap support Lofa. Sebab Lofa ada otak dan hati," tulis bekas anggota kumpulan nasyid In Team, Suhaimi Saad menerusi muat naik di laman Instagram miliknya.

Sejak semalam hangat diperkatakan apabila selebriti popular Neelofa, suami, PU Riz dan 20 anggota keluarganya dikenakan kompuan sebanyak RM60,000 kerana melanggar prosedur operasi standard (SOP).

Lebih menjadi perhatian apabila bekas pengacara MeleTOP itu mahu membantu untuk menyelesaikan bayaran kompaun yang dikenakan terhadap peniaga burger sebanyak RM50,000.

Klik untuk gambar besar

Tindakan Neelofa itu mendapat reaksi positif daripada netizen termasuk penyanyi Suhaimi Saad yang memberi sokongan penuh terhadap usahawan itu. Katanya lagi, meskipun Neelofa sudah berpunya namun dia akan sentiasa menyokongnya.

Bagaimanapun, itu bukan kali pertama Suhaimi memuat naik status menyatakan sokongan terhadap Neelofa. Malah, sebelum ini Suhaimi turut berseloroh meluahkan rasa kecewa apabila mengetahui mengenai Neelofa dan PU Riz.

Sebelum ini, tular seorang peniaga burger Wan Mohd. Faisal Wan Kadir, yang berkongsikan kisahnya dikompaun sebanyak RM50,000 ketika sedang berniaga di hadapan rumah sendiri kerana berniaga lebih masa ditetapkan.

www.myartis.com / Sumber: Instagram Suhaimi Saad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - MAJLIS PERSANDINGAN ADEL AF

Bekas peserta Akademi Fantasia 2014 (AF2014) iaitu Adeline Joyce Masidah atau Adel, 24, yang selamat bergelar isteri kepada pilihan hatinya seorang ahli perniagaan, Muhammad Affan Jumahat, 30, itu telah mengadakan majlis persandingannya dua hari selepas dinikahkan iaitu pada 1 Januari lalu.

Majlis persandingan Adel dan pasangannya yang juga duda anak tiga ini telah berlangsung di Taman Mini Akuakultur Ko-Nelayan, Kampung Laya-Laya, Tuaran, Sabah, dengan memilih tema perkahwinan dalam taman.

Klik untuk gambar besar

Pernah dituduh menjadi punca keretakan rumah tangga Muhammad Affan bersama bekas isteri, penyanyi kelahiran Keningau, Sabah ini tidak cepat melatah, sebaliknya mengambil pendekatan menjelaskan keadaan sebenar kepada peminat.

Februari lalu, Adel memaklumkan suaminya dalam proses perceraian dengan bekas isteri sekali gus menafikan menjadi orang ketiga.

Menurutnya, keputusan berkahwin bukanlah perkara mudah yang dilakukan mereka kerana perlu menjaga banyak hati khususnya keluarga. Apatah lagi, keputusan itu turut membabitkan perbezaan budaya dan agama.

"Perkara itu sudah berlalu dan saya perlu fokus dengan kehidupan sekarang serta masa depan lebih-lebih lagi dalam menguruskan dua daripada tiga anak suami yang turut tinggal bersama kami. Mereka masih kecil, sudah tentu menjadi tanggungjawab saya untuk membantu suami menjaga mereka," katanya.

Ketika majlis persandingan, dua anak Muhammad Affan iaitu Putri Nur Arfa, 6, dan Putri Nur Khadijah, 4, turut hadir menyerikan majlis yang turut dihadiri 500 tetamu, ibu bapa serta ahli keluarga kedua-dua mempelai.

Anak bongsu Muhammad Affan pula, Putri Nur Qareenasara, 2, pula tinggal bersama bekas isterinya selepas mereka bercerai tahun lalu.

--- IKLAN ---

Sumber: Harian Metro
Foto: 2MJ Combination Photographer, Mjj Svgoms & @heartt_tony

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SUDAH LAMA KAMI TUNGGU..." - ZIZI BERSYUKUR AKHIRNYA BAKAL ADAKAN RESEPSI SELEPAS 6 BULAN NIKAH

Pasangan selebriti Zizi Kirana, 36, dan Yusuf Bahrin, 29, akhirnya bakal mengadakan majlis resepsi sempena perkahwinan mereka itu pada 26 Mac depan, selepas enam bulan mendirikan rumah tangga iaitu pada 19 September tahun lalu.

Kata Zizi Zizi atau nama sebenar Nur Fazelah @ Zizie Mad Tahil, majlis itu diadakan secara kecil-kecilan di kampung halaman Yusuf di Melaka dan hanya dihadiri oleh keluarga dan kenalan rapat.

"Sudah lama kami tunggu nak buat majlis untuk keluarga dan kawan-kawan rapat, Alhamdulillah akhirnya dapat berjumpa mereka meraikan hari bahagia kami. Sebelum ini jadual agak padat dengan kerja, jadi apabila ada tarikh kosong ini kami teruskan.

"Majlis pun buat kecil-kecil sahaja, kiranya macam majlis kesyukuran... bukanlah majlis resepsi yang betul-betul siap ada bersanding semua, niat kami hanya nak jumpa famili dan kawan-kawan.

Klik untuk gambar besar

"Sepanjang majlis itu nanti, kita akan ikut prosedur operasi standard (SOP) yang ditetapkan. Dalam keadaan sekarang ini, tak boleh nak jemput ramai-ramai dan kita juga perlu mengambil langkah berjaga-jaga," jelasnya yang dipetik sebagai berkata kepada mStar.

Sementara itu, penyanyi lagu 'Pijak' ini mengakui gementar menanti majlis berkenaan mengenangkan dirinya sebagai pengantin pasti menjadi tumpuan tetamu.

"Tiada sebarang persediaan besar pun sebab kami masing-masing tengah sibuk menyelesaikan kerja di Kuala Lumpur, jadi kita sediakan apa yang perlu sahaja. Pakaian, lokasi, makanan dan jemputan semua dah selesai cumanya saya gementar sikit sebab nanti nak kena berjalan depan orang ramai.

"Kalau masa persembahan tu feel lain, tapi ini dengan baju pengantin lagi. Satu pengalaman baharu buat kami berdua. InsyaAllah semoga semuanya akan dipermudahkan," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ATU ZERO BAKAL BERGELAR BAPA

Nampaknya... tak lama lagi Atu dari kumpulan Zero bakal bergelar bapa apabila isterinya, Shafeeqa Johari telah sah hamil anak sulung mereka.

Berita gembira ini disampaikan sendiri oleh Atu menerusi laman Instagram dengan memuat naik gambar ujian kehamilan menunjukkan yang isterinya sah hamil.

"Salam semua... Alhamdulilah. Tadi biniku hantar gambar katanya sudah berisi... Doakan yang baik-baik ya. Tujuan saya bukan nak ribut-ribut. Minta maaf ya semua. Saya mahu berkongsi saja. Kalau salah maafkan. Tidak lama lagi jadi bapa sudah saya," ujar Atu di laman IGnya.

Difahamkan, Atu dan isterinya itu telah sebulan duduk berjauhan disebabkan atas urusan kerja.

"Dah masuk sebulan biniku jauh dari aku... Tak apa la biniku kerja rajin-rajin disana ya. Biarlah gambar ini ku tatap selalu didalam sanubariku. Ramai juga orang bertanya kenapa songkok ini boleh buat muat. Saya pun pelik sebenarnya," jelasnya.

Untuk rekod, Atu atau nama sebenarnya Sharid Kunal Doli Sharif, 24, dan Shafeeqa, 30, berkahwin pada 8 Februari lalu.

Sumber & Foto: Atu Zero IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


HEART ATTACK: ADIK SELAMAT DIBEDAH, KINI ICU - JASMIN HAMID MOHON DOA

"Setiap Dugaan Allah kerana Allah sayangkan hambaNya.. Sekali lagi saya dan keluarga di uji Allah di mana ADIK LELAKI saya HUZER kena HEART ATTACK untuk pertama kali subuh tadi dan SEKARANG sedang menjalani pembedahan..

"Mohon keluarga dan kenalan serta semua supporters saya MENDOAKAN agar adik lelaki saya di panjangkan umur dan operasi pembedahan berjalan dengan lancar... Arwah MAMA saya dulu meninggal kerana HEART ATTACK. Mohon Allah panjangkan usia adik lelaki saya dan sentiasa dalam peliharaan Allah. Beliau seorang anak, adik dan ayah yang sangat baik..

"Sebagai kakak yang sulung, saya akan terus berdoa dan mohon pertolongan dan perlindungan dari Allah.. Mohon Allah kuatkan semangat kami anak beranak dengan dugaan Allah ini," tulis pelakon Jasmin Hamid yang memberitahu adik lelakinya mengalami serangan jantung Subuh tadi sehingga terpaksa menjalani pembedahan.

Klik untuk gambar besar

Bagaimanapun sebentar tadi, Jasmin berkongsi perkembangan terkini adiknya yang sudah pun selesai menjalani pembedahan dan kini ditempatkan dalam wad kecemasan. Berita itu dikongsikan Jasmin menerusi Instagramnya dan meminta doa serta sokongan daripada peminat agar segala urusan adiknya dipermudahkan: "Ya Allah... Kau Kuatkanlah hati kami anak beranak untuk menjalani ujianMu ini..

"Kami sekeluarga di berikan ujian yang sama seperti arwah MAMA subuh tadi bila arwah MAMA di masukkan ke ICU kerana HEART ATTACK 3 tahun lepas dan pulang menemui penciptaNYA selepas itu.. Mohon doakan untuk ADIK LELAKI saya HUZER di panjangkan usia dan di pelihara kesihatannya serta di permudahkan urusan.. Pagi tadi telah menjalani procedure angioplasty dan kini berada di ICU..," katanya lagi.

www.myartis.com / Sumber & foto: Kosmo & Instagram Jasmin Hamid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBAIK DIBEBASKAN - SHARNAAZ TERUS JUMPA ANAK, LUAH RASA RINDU

Menerusi perkongsian di laman Instagram, pelakon Sharnaaz Ahmad telah memuat naik satu video dimana dia terus berjumpa dengan anaknya, Jebat Jayden, selepas dibebaskan dengan jaminan polis jam 12 tengah hari tadi atas dakwaan memukul seorang penghuni komdominum.

Dalam entri berkenaan, Sharnaaz memaklumkan dia dalam keadaan baik-baik sahaja, selain melahkan rasa rindu pada anaknya: "I'm ok InsyaAllah.. Baba loves you so much!" tulisnya.

Sharnaaz ketika ditanya mengenainya berkata dia sangat rindukan anaknya itu serta mengatakan kebenaran akan terjawab.

"Nak jumpa anak saya dulu. Rindu yang tiada penghujungnya. Tak apa, ini dugaan untuk saya tapi kebenaran akan terjawab. Insya-Allah," katanya.

Klik untuk gambar besar

Melihat pada ruangan komen pula, rata-rata rakan artis dan netizen mendoakan agar urusan pelakon itu dipermudahkan serta berharap Sharnaaz terus kuat menghadapi dugaan.

Terdahulu, Sharnaaz mengakui panas baran adalah sinonim dengannya namun apa yang dilakukannya itu adalah perlu serta meminta menunggu cerita sebenar daripadanya.

Malah, Sharnaaz berkata dia akan membuktikan bahawa dirinya tidak bersalah serta berharap tiada pihak cuba membuat spekulasi mengenai kes itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK SANGGUP TAK ADA KAKI" - ANAK LINDA EVA MAHU BERJALAN SEMULA

Bekas vokalis Putera Band dan juga anak kepada penyanyi Linda Eva, Haziq atau nama sebenar Muhammad Haziq Hasbullah, 19, berkata dia pernah berasa sangat tertekan dan mengalami kemurungan disebabkan berfikir akan hilang sebelah kaki.

"Saya tak sanggup kalau tak ada kaki. Sejujurnya, saya tidak boleh menerima kenyataan yang berat ini. Ketika di hospital, walaupun cuba positifkan diri tetapi saya gagal melakukannya. Saya juga pernah menyalahkan diri sendiri kerana harus berhadapan ujian besar ini. Saya masih muda dan ia terlalu berat untuk dipikul.

"Namun, mujur ada mama, adik, keluarga dan kawan baik yang sentiasa ada di sisi saya sejak ditimpa kemalangan hingga kini. Alhamdulillah, saya juga makin bersemangat dan yakin kaki kanan ini boleh pulih semula apabila tiba waktunya," kata Haziq ketika ditemui di kediamannya di Setapak, Kuala Lumpur, hari ini.

Bagaimanapun, kata anak sulung Linda atau sebenarnya Norhaslinda Ishak, 40, itu, dia mengucapkan terima kasih kepada orang ramai yang mendoakan kesihatannya: "Terima kasih juga kepada semua yang membantu dengan menghulur sumbangan buat saya. Terus-terang, saya nak berjalan semula.

"Saya juga tak sabar mahu melakukan kaedah rawatan plasenta biri-biri ini sebagai alternatif usaha memulihkan semula kaki kanan," tutur Haziq yang turut berkata, dia harus berjalan semula untuk meneruskan pembabitan dalam karier seni bagi membantu keluarganya.

Klik untuk gambar besar

Sehubungan itu, Haziq memerlukan bantuan kewangan lebih RM30,000 untuk menjalani 10 sesi kaedah rawatan berkenaan yang dilakukan di rumah. Bagi orang ramai yang ingin membantu, bolehlah menghulurkan sumbangan ke akaun Maybank 114067310531 (Norhaslina Ishak) atau menghubungi Linda menerusi Instagram: @lindaeva_official.

Haziq berkata, sebagai anak lelaki tunggal dalam keluarga, dia ada tanggungjawab terhadap tiga adik-beradik perempuannya yang masih bersekolah: "Adik masih belajar dan mama pula ibu tunggal. Oleh itu, saya harus membantu mama untuk menguruskan kehidupan kami sekeluarga.

"Jadi, saya kena bangkit semula untuk fokus pada karier nyanyian bagi mencari pendapatan untuk pendidikan adik," ujarnya yang baru dua tahun aktif dalam karier nyanyian bersama Putera Band dan dikenali dengan lagu 'Rebahku Tanpamu', 'Tersiksa' dan 'Dilema'.

Bagaimanapun, beberapa bulan lalu Haziq tiba-tiba membuat pengumuman dia memilih bergerak solo dan meninggalkan Putera Band selaku vokalis. Pada 5 Julai lalu, Haziq yang membonceng motosikal bersama rakannya ditimpa kemalangan di Jalan Sungai Besi, Kuala Lumpur dalam perjalanan ke Bukit Jalil sehingga menyebabkan kaki kanan cedera teruk akibat salur darah putus.

Akibatnya, Haziq menjalani dua kali pembedahan di kaki kanannya dan doktor menasihatkan supaya ia dipotong demi menyelamatkan nyawanya. Untuk rekod, sebelum ini Haziq juga pernah terbabit kemalangan motosikal pada hujung Februari tahun lalu yang berpunca daripada motosikal ditunggangnya merempuh sebuah lori diparkir di bahu jalan.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAJA AZMI & EDDIE KEMBALI MENJADI SUAMI ISTERI DENGAN DUA KALI LAFAZ

Detik paling bahagia buat penerbit Raja Azmi Raja Sulaiman apabila dia dan gitaris kumpulan CRK, Mohd Eddie Ghazali, 48, disatukan kembali menjadi suami isteri dengan dua kali lafaz.

Untuk makluman, ini merupakan pernikahan kali kedua Raja Azmi dengan Eddie selepas pasangan berkenaan bercerai pada 11 November 2014 di Mahkamah Rendah Syariah Gombak Timur. Kali pertama mereka bernikah adalah pada 13 Oktober 2013.

Difahamkan, pasangan ini dinikahkan di Surau Sering Ukay, Ukay Perdana yang dihadiri oleh ahli keluarga kedua-dua belah pihak dan kenalan rapat.

Akad nikah berkenaan disempurnakan oleh Penolong Pendaftar Perkahwinan Masjid Al- Ridhuan Ulu Klang sekitar jam 10.15 malam semalam. Raja Azmi diwakil walikan oleh adiknya iaitu Raja Azhar Raja Sulaiman.

Dalam majlis tersebut, Raja Azmi menerima mas kahwin berjumlah RM300 manakala tiada sebarang wang hantaran disediakan.

Ketika temui media, Raja Azmi berkata yang dia bersyukur diberi peluang untuk kembali bergelar isteri kepada Eddie.

"Saya berharap ini adalah keputusan yang terbaik buat kami berdua," ujarnya dipetik sebgai berkata.

Eddie yang merupakan pemain bes kumpulan rock 1990-an iaitu CRK yang sebelum ini seorang duda selepas isterinya meninggal dunia pada Januari 2008.

Hasil perkahwinan pertama Eddie, dia dikurniakan dua cahaya mata iaitu Mohd Daniel, 24, dan Mohd Effy, 22.

Manakala Raja Azmi pula mempunyai tiga orang anak iaitu Puteri Suraya, 31, Puteri Suaida, 27, dan Megat Deli, 22, hasil perkahwinannya dengan jurulatih badminton negara, Jalani Mohamad Sidek.

Mereka bercerai dengan talak satu pada 27 Jun 2012.

Kami ucapkan tahniah dan semoga ikatan kali ini kekal selamanya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


AKSI AJAK SUAP ISTERI BUAT PEMINAT SEBAK LIHAT SHUIB

Pelawak Shuib Sepahtu baru-baru ini ada memuat memuat naik video di TikTok dimana ia memaparkan rakannya, Ajak Shiro sedang bermesra dengan isterinya.

Menerusi video tersebut, Ajak dilihat menyuap makan isterinya yang berada di sebelah dan Shuib pula menyuap dirinya sendiri.

Perkongsian Shuib itu telah mendapat pelbagai reaksi daripada pengguna laman sosial yang sebak apatah lagi pelawak itu sudah kehilangan isterinya, Allahyarham Siti Sarah Raissuddin.

Klik untuk gambar besar

Kata mereka, jika arwah masih ada lagi, sudah pasti pasangan itu paling romantis dan sudah pasti Shuib juga terimbau kembali kenangan bersama isteri tercinta.

Dalam pada itu, rata-rata pengguna laman sosial mendoakan agar Shuib diberikan kekuatan serta dipertemukan dengan jodoh yang baik untuk menjadi ibu buat anak-anaknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKEMBANGAN TERKINI NENEK ALIFF SYUKRI

"Tp Allah Yang memiliki segalanya. Selepas lima hari koma di hospital Kuala Pilah saya dapat keluarkan mak saya masuk KPJ Damansara. Alhamdulillah doktor pakar jantung, buah pinggang menguruskan mak saya dengan baik.

"Kegagalan buah pinggangnya menyebabkan jantung mak kini baru fungsi cuma 40% sahaja, dia tidak boleh bernafas dengan baik sbb toksin byk. Lawak Mak sy dia kata takut dengar irg bacakan dia yasin, ni peluang kali ke 2 dpt hidup lgi katanya. Mak saya taubat xnak balik kampung lagi dan tak nak skip cuci buah pinggang.

"Hospital kerajaan memang tidak benar masuk melawat langsung kerana keadaan mak yang sangat kritikal tapi bila di hospital swasta benarkan tp juga ketat syarat nya untuk masuk (rekod PCR dlm 2 week)," jelas usahawan, Rozita Ibrahim atau lebih mesra dengan sapaan Bonda Rozita yang berkongsi perkembangan terkini ibunya, yang sebelum ini mendapatkan rawatan di Hospital Kuala Pilah.

Klik untuk gambar besar

Rozita pada masa turut memaklumkan mengenai status kesihatan si ibu yang telah sedar selepas lima hari koma dan kini sudah pun dipindahkan ke Hospital KPJ, Damansara, Selangor. Ibu kepada usahawan kosmetik terkenal Datuk Aliff Syukri ini meluahkan rasa syukur dan turut berpesan buat mereka yang masih mempunyai ibu.

"Mak kita hanya ini sahaja dan selepas ini kalau dia tidak ada hilanglah tunggak kami. Bagi anda semua yang mempunyai mak jaga saat bersama Mak. Kebersamaan dan nyawa ke hujung usia dengan kalimah Allah itu yg kami cuba usahakan," tambahnya yang berkongsi perkara tersebut menerusi satu hantaran di akaun Instagram miliknya.

Sementara itu, Aliff menerusi Instagram miliknya turut berkongsi perkembangan neneknya, selain meluahkan rasa syukur dan berterima kasih kepada semua yang mendoakan neneknya.

"Alhamdulillah berkat doa anda semua... nenek dah sedar tapi keadaan masih sangat2 lemah... mudahan anda terus mendoakan nenek saya Aminah Bt Satar dikurniakan kesihatan yg baik dan kembali sihat... Nenek tgh mamai dan amat gembira bila jumpa kami setelah berminggu di komakan..

"Sayu tgk nenek dalam keadaan uzur masih nak solat walapun x boleh nak bergerak…nak minta diwudukkan….Alhamdulillah dalam keadaan uzur dia masih solat.. Ya Allah semoga sy nanti dah tua sekuat nenek," tulis Aliff.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAKUT BESI... BERCAKAP DALAM KEADAAN TAKUT" - PEMILIK KAFE DAKWA JUMPA WANITA MIRIP ZALINA AZMAN

"Ketika di kaunter semasa hendak memesan makanan, dia toleh belakang, ke kiri dan kanan. Agak mencurigakan. Apabila saya tanya dia okey atau tidak, dia hanya mendiamkan diri sahaja.

"Pekerja yang lain meminta wanita tersebut untuk duduk dan tenangkan diri dulu sebelum membuat pesanan. Dia tidak banyak bercakap tapi apa yang keluar daripada mulutnya adalah 'saya takut besi'. Bercakap dalam keadaan takut, macam ada benda yang berlaku," demikian tulis seorang pengguna Twitter.

Individu dikenali sebagai Mosyuki Borhan mendakwa melihat wanita seperti bekas personaliti TV3, Zalina Azman pada Ahad lalu di kafe miliknya iaitu Dos Cafe yang terletak di Seksyen 9 Shah Alam kira-kira jam 1 petang dalam keadaan menggigil ketakutan.

Sejak beberapa hari lalu hangat diperkatakan mengenai berita mengenai bekas pembaca berita itu yang dilaporkan hilang sejak 8 bulan lalu.

Klik untuk gambar besar

Kata lelaki itu lagi, wanita itu kelihatan takut untuk masuk ke restorannya serta berdiri lama di hadapan pintu. Malah, wanita itu memberitahu dirinya takut pada besi mungki disebabkan didalam kedainya besi yang banyak terutama di pintu masuk.

Dedahnya lagi, wanita tersebut berjalan laju seperti tiada arah tuju namun seolah mencari sesuatu. Menurut Mosyuki lagi, dia turut terkejut apabila mengetahui mengenai perwatakan, saiz tubuh badan serta warna kulit dan pemakaian wanita itu sama seperti bekas pembaca berita yang dilaporkan hilang.

Meskipun belum dipastikan wanita tersebut adalah bekas personaliti yang hilang, namun dia berharap pihak polis dapat menyemak kamera litar tertutup (CCTV) di kawasan tersebut bagi membantu misi pencarian Zalina.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YANG MENGHINA (MAT KILAU) NI ILMU PERFILEMAN PUN NAK KATA ASAS PUN TIADA" - FINAZ YUNUS

Semua sedia maklum, filem 'Mat Kilau: Kebangkitan Pahlawan' sebelum ditayangkan menerusi aplikasi penstriman Netflix itu mendapatkan sambutan hangat dan ramai melahirkan rasa bangga dan memuji filem berkenaan. Lebih membanggakan apabila 'Mat Kilau' berjaya mencapai kutipan luar biasa iaitu sebanyak RM97 juta sepanjang dua bulan ditayangkan di pawagam.

Namun sejak 'Mat Kilau' mula ditayangkan di Netflix pada 16 September lalu bersempena Hari Malaysia, filem ini menerima kritikan teruk apabila ramai yang mempertikaikan tentang ketepatan sejarah dalam filem tersebut selain plot yang lemah serta babak aksi disifatkan sebagai 'separuh masak'.

Enggan filem ini terus dikritik, pengacara Finaz Yunus tampil bersuara dengan mengatakan sikap segelintir penonton filem tempatan terhadap maklum balas terhadap 'Mat Kilau' tidak seharusnya berunsur hinaan.

Klik untuk gambar besar

Kata Finaz, seharusnya kritikan yang diberikan perlu konstruktif dan bukan perli atau menghina. Finaz menerusi hantaran di laman Instagram berkata, apa yang masyarakat dan penonton perlu beri perhatian adalah mesej yang ingin disampaikan dalam filem itu.

"Yang menghina ni ilmu perfileman pun nak kata asas pun tiada. Bukan mudah Malaysia ni nak buat filem berunsurkan patriotik mendapat sambutan luar biasa daripada rakyat sendiri.

"Bila dah ada orang filem buat dan sambutan yang diterima amatlah memberangsangkan daripada rakyat hingga kelas silat penuh dengan pendaftaran baru golongan belia, berbondong-bondong juga hinaan dan kritikan untuk menjatuhkan diterima.

"Bukanlah nak kata tidak boleh mengkritik, namun biarlah kritikan itu konstruktif tanpa nada memperli dan menghina. Mana ada filem yang sempurna. Filem 'Top Gun: Maverick' pun banyak yang entah apa-apa dari sudut pandang saya.

"Tapi yang perlu kita 'highlight' mesej yang ingin disampaikan. Saya pun punya pandangan terdapat kelemahan skrip, konti, jalan cerita yang macam nak cepat habis.  Namun, saya amat hargai usaha penerbit, pengarah serta semua kru filem Mat Kilau dalam memahamkan rakyat mengenai perjuangan mempertahankan tanah air daripada penjajah.

"Filem ni tepat pada masanya. Saat belia lupa asal usul pembentukan Malaysia. Sekurang-kurangnya dengan 'Mat Kilau' ni, mereka yang gagal subjek sejarah pun boleh faham serba sedikit perjuangan tok moyang dalam menuntut tanah air sendiri. Saya amat berharap akan ada lebih banyak filem yang menceritakan sejarah pembentukan Malaya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - RAGAM AERIL ZAFREL & ANAKNYA ATTAR

"Ada kebahagian awak pada mata saya," begitulah ayat romantik Aeril Zafrel pada Wawa Zaizal dalam Instagramnya.

Malah Aeril dan Wawa juga turut berkongsi memuatkan sekeping gambar terbaru anak mereka yang bernama Ahmad Fakharuddin Attar Suhairil atau lebih mesra dengan panggilan 'Attar' di laman sosial masing-masing.

Klik untuk imej besar...

"Masa untuk tidurkan Attar" kata Aeril. Sementara kata Wawa pula, "This is too muchh!! dia pun nak masuk dalam tu sekali... he he".

Wahhh... so sweet kan mereka?


10 GAMBAR - MAJLIS CUKUR & AKIKAH ANAK FASHA SANDHA

Gambar majlis cukur jambul dan akikah anak sulung Fasha Sandha, Putra Rayfal Ramli yang telah diadakan pada minggu lalu. surprise...! Nora Danish juga telah hadir dan ia sekaligus merapatkan lagi ikatan silaturahim antara mereka.

"Raykal (anak Nora) adalah abang kepada Rayfal, jadi secara automatik saya dan Nora berkeluarga. Kami berfikiran positif. Apa juga perkara negatif yang pernah berlaku sebelum ini sudah lama kami lupakan. Kami memilih untuk bergerak ke hadapan atas nama ikatan keluarga ini," ujar Fasha pada media penuh makna.


TERPAKSA DIBEDAH SECARA KECEMASAN - SHARIFAH ARYANA SELAMAT TIMANG 'BABY BOY'

"He's here. 7th April 2023. 3.2kgs emergency c-section.Alhamdulilah semuanya berada dalam keadaan baik saya hanya mahu sedikit masa untuk pulih.

"Terima kasih semua untuk semua doa dan bantuan. Saya bersyukur kerana diberi sistem sokonganyang cukup," itulah tulis pelakon yang mula popular dari filem 'Mukhsin' satu ketika dulu, Sharifah Aryana, dimana dia kini telah pun selamat melahirkan cahaya mata sulung pada 7 April lalu.

Berkongsi berita gembira tersebut menerusi laman Instagram semalam, Aryana memaklumkan, dia terpaksa melalui proses pembedahan secara kecemasan untuk melahirkan bayi lelaki seberat 3.2 kilogram (kg).

Adik kepada pelakon Sharifah Amani itu turut sempat berkongsi foto terkininya di hospital bersama putera sulungnya itu.

Untuk makluman, Aryana mendirikan rumah tangga dengan Jad Hanif Jimmy pada 15 Januari tahun lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERANGKAT SEMALAM - AMIRA SOLAT ISTIKHARAH SEBELUM TUNAI HAJI

Penyanyi Amira Othman atau nama sebenarnya Nadia Amira Othman, 26, yang berangkat mengerjakan ibadah haji petang semalam itu berkata, dia turut membuat solat istikharah ketika dipelawa sahabatnya, penyanyi, Wany Hasrita.

Menurutnya, dia masih berasakan dirinya seperti bermimpi dijemput menjadi tetamu Allah SWT bagi mengerjakan Rukun Islam kelima itu:"Saya anggap ini satu keajaiban dan rezeki yang memang tidak disangka. Ahad lalu Wany menghubungi saya dan mempelawa untuk buat haji bersama. Saya terkejut kerana anggap dia bergurau. Tapi, tidak.

"Kemudian, saya terus menghubungi mak dan ayah memaklumkan perkara ini. Mereka menyokong jika betul saya ingin pergi. Selepas memberi jawapan, sebelah malam saya buat solat istikharah untuk minta petunjuk. Saya mahu betulkan niat untuk ke sana dan pergi bukan dengan bekalan yang kosong. Alhamdulillah, bangun pagi saya berasa lebih yakin dengan keputusan dibuat," katanya.

Klik untuk gambar besar

Amira yang juga pelakon berkata, dia bersama Wany Hasrita mendapat jemputan daripada Kerajaan Arab Saudi: "Sejujurnya, sampai sekarang saya masih terkejut dan macam tak percaya dah nak buat haji. Apatah lagi, beberapa hari ini kita dengar ramai yang tak lepas sebab visa tak lulus.

"Lagi satu, saya fikir haji bukan perkara mudah. Nak ke sana kena perlukan persediaan yang cukup dari segi mental, fizikal dan rohani. Namun, apabila sudah sampai tahap ini, saya sedar satu perkara iaitu apa kita nak tak sama dengan apa Allah sudah atur," ujarnya.

www.myartis.com / Sumber & foto: Harian Metro & Instagram Amira Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU POTONG BARISAN DEK VAKSIN - HOSPITAL SAHKAN EINA AZMAN, SUAMI LAYAK TERIMA KERANA BERISIKO TINGGI

Nama Datin Eina Azman semalam hangat diperkatakan selepas perkongsian seorang individu yang mendakwa pelakon itu memotong barisan untuk mendapatkan vaksin Pfizer.

Malah, individu itu turut mendakwa Eina mendapatkan vaksin di Ipoh sedangkan pelakon itu menetap di Kuala Lumpur. Eina juga ada memuat fotonya selepas menerima vaksin, namun telah pun dipadam.

Terbaru, dalam satu kenyataan, Hospital Raja Permaisuri Bainun, Ipoh tampil menafikan dakwaan tular bahawa Eina Azman dan suaminya memotong barisan untuk mendapatkan suntikan vaksin.

Klik untuk gambar besar

Menerusi kenyataan itu, pihak hospital memaklumkan pasangan itu telah dimasukkan dalam senarai pemerima vaksin oleh doktor pakar kerana dikategorikan sebagai golongan berisiko tinggi.

Dalam kenyataan siaran media itu turut menjelaskan pemberian vaksin bagi fasa kedua telah diberi keutamaan kepada golongan berumur 60 tahun dan keatas serta individu mempunyai korobiditi dan yang berisiko tinggi.

Terdahulu, rata-rata netizen mahukan penjelasan Eina berhubung perkara berkenaan kerana merasakan tidak adil jika benar dakwaan tersebut memandangkan ramai golongan yang lebih memerlukan suntikan Pfizer.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TERIMA KASIH UMIE... WALAUPUN HAMPIR SELURUH WARGA INDUSTRI BERI PANDANGAN SINIS..." - ELLIE

"My Sahabat Dunia Akhirat Umie Aida... Terima Kasih Umie kerana tidak pernah menyingkirkan enjem dalam persahabatan kita walau hampir seluruh warga Industri Seni memberi pandangan sinis terhadap enjem selama 22 bulan yang lalu.. Thank you for your undivided support, Love, trust and faith Umie... Semoga Umie Berbahagia hingga ke Syurga ALLAH...

"I Love you Sahabatku Umie Aida...," demikian tulis pelakon dan pengarah Ellie Suriaty yang berkongsi sedutan babak lakonannya dalam drama bersiri, 'Dalam Hati Ada Cinta' yang diterbitkan pada 2003 itu bersama sahabatnya, pelakon Datin Seri Umie Aida yang keduanya memegang peranan sebagai adik-beradik di laman Instagram.

Sementara pada kapsyen posting tersebut, bintang ini ada memberi dedikasi terhadap Umie yang disifatkan sebagai sahabat dunia dan akhiratnya. Malah, Ellie turut menzahirkan ucapan terima kasih atas layanan bintang berkenaan buatnya sepanjang tempoh persahabatan yang terjalin.

Serentak dengan perkongsian berkenaan, para peminat turut memberi aprisiasi seterusnya menghormati hubungan di antara mereka. Malah ada rakan selebriti yang turut sama meninggalkan reaksi dan ada di antara komen yang diberikan mendapat respon Ellie. Umie dilihat turut sama membalas ucapan tersebut.

Klik untuk gambar besar

www.myartis.com / Sumber & foto: Media Hiburan & Instagram Ellie Suriaty

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA GAYA 'KIM K', 'SQUID GAME' JANNA & KEKASIH, 'BUNGA' AINA ABDUL DI ABPBH 34 TARIK PERHATIAN

Anugerah Bintang Popular Berita Harian ke-34 (ABPBH 34) telah melabuhkan tirainya apabila mengumumkan pelakon Janna Nick sebagai
pemenang Bintang Paling Popular dengan 86,374,777 undi.

Namum yang menarik perhatian ramai apabila penampilan unik Janna dan kekasihnya, pelakon Dini Azan Schatzmann pada sesi karpet merah ABPBH 34. Janna muncul dengan busana sekuin rona perak hasil rekaan pereka fesyen, Wanpa manakala Dini tampil dengan sut berona hitam serta topeng bertulis angka enam.

Rata-rata netizen melabelkan pasangan itu sebagai 'Kim K' (Kim Kardashian) dan Squid Game versi Malaysia. Menepati prosedur operasi standard (SOP) untuk mengenakan pelitup mulut, pasangan selebriti romantik itu memilih menutup keseluruhan wajah mereka menggunakan topeng sekuin.

Klik untuk gambar besar

Di Instagram, Janna menulis keterangan ringkas untuk mengiringi video pendek penampilan dirinya dan Dini: "Hanya kerana saya menggayakannya dengan baik, tak bererti ia tidak membebankan," tulisnya yang boleh diinterpretasikan dalam pelbagai aspek dan bukan hanya busana yang dipakainya sahaja.

Sementara itu, seperti biasa fesyen penyanyi Aina Abdul sentiasa akan menarik perhatian. Kali ini, Aina tampil dengan busana serba hitam dengan kepalanya berbentuk bunga mawar.

Aina menjelaskan rekaan pereka Behati itu adalah kesinambungan kepada jalan cerita single baru yang diterbitkannya berjudul Aina Abdul. Menurut Aina, rekaan busana itu adalah simbolik kepada bentuk bunga mawar yang mana turut menjadi simbolik untuk single barunya itu.

"Konsep ini adalah kesinambungan jalan cerita dalam Aina Abdul yang baru sahaja dilancarkan. Inspirasinya adalah daripada mawar merah. Namun, malam ini, saya ingin tampilkan mawar hitam dan ia adalah simbolik daripada fesyen yang saya dah lama nak ketengahkan," katanya.

Ditanya mengenai kritikan di media sosial sejak awal malam tadi, Aina memilih untuk tidak membaca sebarang kritikan dan terus mengikut kata hatinya dalam menata gaya.

"Saya kurang baca kritikan dan sebab itulah saya rasa saya boleh bertahan. Kalau saya baca, saya takkan boleh tahan. Saya buat apa yang hati saya rasa betul dan saya nak setiap penampilan saya ada impak. Tapi, kritikan pun sebenarnya adalah publisiti yang bagus," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAMAL ABDILLAH SAMBUT AIDILFITRI PENUH GEMBIRA BERSAMA ISTERI & ANAK

"Alhamdulillah, saya bersyukur dengan anugerah yang Allah berikan terhadap keluarga kami. Azura semakin membesar dan bijak, manakala kandungan isteri kini masuk 14 minggu. Ia membawa kebahagiaan tersendiri yang sukar digambarkan," kata penyanyi legenda Datuk Jamal Abdillah.

Meraikan Aidilfitri kali ini dengan penuh gembira, Jamal, 61, berkata, selain seronok melayan kerenah puteri sulungnya, Nur Azura Yamani yang kini berusia tujuh bulan, dia turut gembira kerana isterinya, Datin Zai Izzati Khiruddin, 25, kini hamil anak kedua mereka.

Jamal berkata, ketika tempoh Perintah Kawalan Pergerakan Bersyarat (PKPB) ini, dia mendapat kebenaran untuk merentas negeri ke Perak bagi menguruskan perniagaan pasir dan ternakan ikan hiasan miliknya.

Dalam masa sama, anak sulungnya, Osama Yamani, 18, kini tinggal bersama ibunya di Ipoh. Anak keduanya, Ahmad Zaki Yamani, 13, pula tinggal bersama ibunya di Kajang, Selangor: "Agak sukar nak temukan mereka kerana kedua-duanya tinggal berasingan dengan ibu masing-masing. Dengan pelaksanaan PKPB ketika ini, ia menjadi lebih sukar," tuturnya.

Jamal berkata, kebiasaaannya dia memberikan wang kepada kedua-dua anaknya itu bagi membeli pakaian raya mengikut citarasa mereka sendiri: "Untuk Osama, saya siapkan sehelai dua pakaian buatnya, manakala untuk Zaki, saya berikan wang kepada ibunya," jelasnya.

Menurutnya, sambutan Aidilfitri kali ini amat berbeza kerana lazimnya dia terbabit mengadakan persembahan di rumah Menteri Besar Perak atau Perdana Menteri: "Tahun ini nampaknya tiada rezeki. Dalam dua bulan ini, saya kena tunda sembilan persembahan tertutup dan empat yang berskala besar termasuk di Esplanade, Singapura.

"Saya 'down' juga dan apabila difikirkan sangat menyedihkan. Tambahan lagi saya perlukan wang untuk pelbagai komitmen. Nasib baik saya beringat. Insya-Allah untuk enam bulan hingga setahun akan datang, saya masih boleh bertahan," ujarnya.

Sempena Aidilfitri, Jamal tampil dengan tiga program TV antaranya Hiburan Dari Rumah di RTM: "Dua program menampilkan saya dengan Osama dan satu lagi secara solo. Ia sesuatu yang baru buat saya dan semua yang terbabit kerana rakaman dibuat dari lokasi berbeza. Rakaman suara saya dibuat di rumah dan saya kena betul-betul faham prosesnya," katanya.

Jamal turut melahirkan hasrat untuk menghasilkan satu lagu yang menggandingkan dia dengan dua anaknya selepas ini. Setakat ini dia sudah mempunyai lagu duet dengan Osama.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JIKA DIA NAK RUJUK SEMULA, SAYA TETAP TAK MAHU" - BEKAS ISTERI RADHI OAG

Vokalis kumpulan OAG, Radhi sebelum ini meluahkan hasrat untuk rujuk semula dengan bekas isterinya, Nur Shahira Ayu Zahiri selepas melafazkan cerai terhadapnya pada 25 Mac lalu. Namun, Shahira Ayu atau lebih mesra dipanggil Ayu, 25, itu memberitahu yang dia nekad dengan keputusan untuk meneruskan kehidupan bersama anak-anak tanpa suami.

"Selepas daripada itu (lafaz cerai), dia ada juga beberapa kali memujuk untuk kembali bersama tapi sejujurnya saya nekad dengan keputusan ini. Jika dia nak rujuk semula, saya tetap tak mahu. Saya mahu meneruskan kehidupan baharu bersama anak-anak tanpa dia," jelas Ayu.

Mengakui hubungan rumah tangga yang dibina sejak lima tahun lalu berdepan masalah dan mereka kini tinggal secara berasingan sejak 25 Mac lalu, Ayu bagaimanapun enggan menjelaskan punca masalah yang dialami kerana beranggapan ia terlalu peribadi untuk dikongsikan kepada umum.

Klik untuk gambar besar

Dalam pada itu, Ayu yang berkahwin dengan Radhi pada 14 April 2014 dan dikurniakan sepasang cahaya mata, Nur Aisyah, 4, dan Muhammad, 3, itu berkata dia dan radhi sudah memfailkan perceraian di Mahkamah Rendah Syariah, Petaling Jaya pada 3 Jun lalu dan kes mereka akan dibicarakan dalam masa terdekat.

"Saya dan Radhi sama-sama ke mahkamah pada 3 Jun lalu untuk memfailkan perceraian kami. InsyaAllah dalam masa terdekat ni kami perlu ke mahkamah untuk sebutan perceraian. Saya harapkan semua orang dapat mendoakan yang baik-baik untuk saya dan Radhi," ujarnya yang turut memberitahu dua orang anak mereka buat masa ini masih berada di bawah penjagaannya dan Radhi sentiasa dibenarkan untuk bertemu dengan mereka pada bila-bila masa.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAYYAN SUDAH BOLEH JADI ABANG NI" - RAMAI DOAKAN URUSAN JODOH SITI NORDIANA DIPERMUDAHKAN

Sejak kebelakangan ini, nama pelakon dan penyanyi Siti Nordiana atau lebih mesra disapa Nana menjadi bualan ramai, lebih-lebih lagi berkaitan statusnya sebagai ibu tunggal.

Malah, baru-baru ini perkongsian Nana menjadi perhatian netizen apabila memuat naik video bersama anaknya, Rayyan dengan kapsyen mengundang pelbagai reaksi.

"Rayyan sudah boleh jadi abang ni," coretnya ringkas.

"Nana seperti sudah bersedia dan bagi petanda, semoga semua urusan dipermudahkan," kata seorang netizen.

Apa pun, kita doakan yang baik-baik sahaja untuk Siti Nordiana dan semoga dipertemukan jodoh yang diimpikan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAKKAN JADI LAGI MACAM MAYAT HIDUP" - ISTERI AMAN RA SEDIA HADAPI SEBARANG KEMUNGKINAN

"Saya dah bagitau pada orang tertentu yang tahun ini saya takkan jadi lagi macam mayat hidup. Saya dah bersedia dengan semua worst yang korang dah rancang. Saya di pihak benar. I said nothing but the truth. Nothing to hide. Sekarang orang yang dah berjanji dengan nama Allah untuk lindungi saya, orang yang sama nak against saya," itulah kata-kata isteri penyanyi rap Aman Ra iaitu Natiqah Rahmat.

Nampaknya kontroversi membabitkan rumah tangga antara Aman Ra dan isterinya yang belum menemui titik noktah itu semakin berlarutan apabila wanita itu ada memuat naik luahan panjang dipercayai status terkini mengenai kes yang melanda mereka berdua.

Menerusi beberapa buah hantaran di Instagram Story milik Natiqah, dia menyatakan bahawa sudah bersedia dengan sebarang kemungkinan buruk yang mungkin berlaku susulan daripada konflik yang berlaku antara dia dan suaminya itu.

Klik untuk gambar besar

Tambah Natiqah, dia sama sekali tidak berasa takut kerana yakin dirinya berada di pihak yang benar dan akan sentiasa melindungi anak-anaknya. Ujarnya lagi, ramai yang sebenarnya telah bersubahat dan bersengkokol dalam diam untuk menjatuhkan dirinya.

Pada entri tersebut juga, Natiqah merasakan tindakan segelintir individu yang berniat jahat terhadapnya itu sebagai sesuatu yang kejam. Natiqah berharap bahawa perkara-perkara tersebut akan dapat dirasai kembali oleh mereka itu kelak.

Dalam pada itu, isteri penyanyi lagu 'Bangun' ini juga menganggap dugaan yang diterimanya ini sebagai peringatan daripada Allah S.W.T untuk dia kembali menjadi insan yang lebih baik.

"Saya kurang jaga hubungan dengan Allah. Tanpa saya sedar saya letak pasangan saya di tempat paling atas, paling tinggi. Alhamdullilah, masih lagi Allah beri peluang jentik sedikit hati saya yang dah bersimpang jauh," ujarnya.

Di hantaran berbeza, Natiqah ada juga bertanyakan kepada pengikut media sosialnya mengenai isu poligami dan rata-rata tidak bersetuju jika seorang suami itu tidak pandai membahagikan tanggungjawab dengan adil.

Terdahulu, Natiqah tampil membuat pendedahan di media sosial mengenai rumah tangganya bersama Aman Ra diuji lagi apabila suaminya itu didakwa bermain kayu tiga tanpa pengetahuannya. Malah, dia turut mendakwa Aman Ra telah melafazkan cerai sebanyak empat kali terhadapnya sebelum ini.

www.myartis.com / Sumber & foto: Beautifulnara & Instagram Natiqah Rahmat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


28 GAMBAR - NAS AHMAD (TERJAH) TERUJA TUNAI UMRAH KALI PERTAMA BERSAMA KELUARGA

"Hanya ALLAH SWT yang tahu perasaan saya. Begitu sukar untuk saya gambarkan apabila dapat menjejakkan kaki ke Tanah Suci ini," demikian kata penerbit rancangan hiburan TV3, Nas Ahmad yang teruja dapat menunaikan umrah buat pertama kali bersama keluarga.

Personalitinya serba ringkas, hanya berambut panjang ala 'ketak', Nas yang dikenali melalui Melodi dalam slot 'Terjah' antara penerbit rancangan hiburan yang begitu dekat dengan selebriti tempatan.

Namanya dulu sering dikaitkan dengan soalan 'panas'dan 'berbisa'. Setelah 12 tahun berkhidmat, inilah pertama kali Nas Ahmad dapat mengerjakan umrah. Lebih manis ia disertai keluarga terdekatnya.

"Kalau kita ada niat, cepat atau lambat pasti ALLAH SWT makbulkan. Saya pegang kata-kata itu.

"Tambahan, bagi orang berpendapatan sederhana dan sekadar cukup makan macam saya memang tak terfikir suatu hari nanti akan mampu menjejakkan kaki beribadah ke Tanah Suci Mekah.

"Doa dan harapan agar suatu hari nanti cita-cita ini akan termakbul. Namun tiap kali bila ada orang atau diri sendiri bertanya bila nak ke Mekah jawapan saya ialah Insya-ALLAH," ujar Nas yang sentiasa berdoa agar dapat mengerjakan umrah suatu hari nanti.

Difahamkan, Nas dan keluarga berangkat pada 21 Mac lalu melahirkan rasa syukur kerana dapat membawa keluarga kerana dipermudahkan urusan tambahan syarikat tempatnya bekerja membuka pendaftaran umrah.

"Pada mulanya saya daftar bersendirian memandangkan syarikat tidak membuatnya kerana ekonomi kurang baik pada ketika ini. Selepas mencari agensi umrah, saya sudah sedia dengan duit deposit, tetapi kuasa ALLAH SWT, syarikat membuat pendaftaran dan terus saya berdaftar.

"Alhamdulillah, segala-galanya dipermudahkan. Media Prima membuat kerjasama dengan syarikat Arrayan Travel untuk membawa trip umrah ini," jelasnya.

Ditanya pengalaman sepanjang 10 hari di sana, Nas Ahmad melahirkan rasa teruja dengan cuaca di Madinah.

"Di sana, panas tapi berangin, bukan panas terik seperti di Malaysia. Angin sentiasa bertiup agak kuat sampaikan terasa bagai boleh melayang! Sesuatu yang paling penting di Madinah ialah mengerjakan ibadah sekerap mungkin di Masjid Nabawi.

"Mujur jaraknya cuma 150 meter dari hotel penginapan saya iaitu Hotel Royal Dal El Eiman dan cuma perlu berjalan kaki ke  Masjid Nabawi. Makam junjungan kita Nabi Muhammad SAW terdapat di sini di bawah kubah hijau. Syukur saya dapat masuk ke kawasan Raudhah di dalam masjid ini untuk solat sunat, berdoa dan melihat makam Rasulullah SAW.

"Pengunjung sentiasa ramai dan perlu dibahagikan secara berkumpulan untuk masuk mengikut giliran.

"Kawasan dataran masjid ini menjadi tempat solat berjemaah dan berehat sementara menunggu masuk waktu solat fardhu berikutnya. Jarak waktu terasa bagaikan pantas. Di sekitar laluan dari hotel ke masjid ini pula melalui deretan kedai yang menjual pelbagai cenderahati dan keperluan lain termasuk jubah, peralatan komunikasi dan sebagainya.

"Setiap sekali solat di Masjid Nabawi ini mendapat ganjaran seperti 100 kali solat. Kerana itu ramai yang lebih suka berehat di kawasan dataran masjid sementara menunggu masuk waktu solat berikutnya terutama antara solat maghrib ke Isyak yang terasa begitu cepat," katanya.

"Selepas empat hari, rombongan bertolak ke Mekah dengan perjalanan memakan masa hampir enam jam.

"Kami siap berihram dari hotel penginapan dan singgah bemiqat niat umrah di Miqat Bir Ali. Tiba di Mekah sekitar jam 10 malam.

"Selepas daftar masuk hotel di sini, makan malam  dan langsung berjalan kaki sekitar 300 meter ke Masjidil Haram untuk melakukan ibadah umrah buat pertama kalinya dalam sejarah hidup. Hanya senyuman terukir apabila pertama kali melihat Kaabah di depan mata. Terasa suatu kepuasan, ketenangan dan kesyukuran yang sejati di sini.

"Mengerjakan tawaf dan sa’ie diakhiri bertahlul. Syukur Alhamdulillah jam 3 pagi semuanya selesai tanpa sebarang kesilapan atau terlanggar pantang larang umrah," tuturnya.

Biarpun cuaca agak panas berbanding Madinah, namun tidak mendatangkan masalah untuk mereka tekun beribadah.

"Keesokannya saya ke sini lagi untuk melakukan tawaf sunat, kali ini di laluan tingkat tiga, di tengah-tengah panas serta berkaki ayam, namun langsung tidak terasa sebarang keperitan atau keletihan.

"Syukur Alhamdulillah segala-galanya berjalan lancar dan dipermudahkan. Setiap kali hampir masuk waktu solat fardhu juga jutaan manusia dari semua hotel dan kediaman berhampiran sini berpusu keluar menuju Masjidil Haram untuk berjemaah. Jutaan manusia tidak pernah reda di sini. Seringkali jumlah begitu ramai sehingga melimpah dari dalam Masjidil Haram ke kawasan datarannya, di jalan raya sehingga ke hadapan hotel.

"Saya teringat Sabda Rasulullah S.A.W  yang mana setiap sekali bersolat di Masjidil Haram seperti 100 ribu kali bersolat. Bayangkan dari sejak kita lahir sampai sekarang pernah tak kita berpeluang utk bersolat sebanyak 100 ribu kali?. Itu baru satu waktu, kalau sempat solat di sini dua atau tiga atau semua lima waktu sehari tu kalikan dengan 100 ribu lagilah banyak.

"Saat ini pun saya dah terasa dan tertanya pada diri sendiri bila nak datang lagi untuk naik haji pula?. Ya kalau fikirkan pendapatan saya yang sekadar 'cukup makan' memang di luar kemampuan, malah untuk mendaftar tempahan haji juga akan mengambil masa lebih kurang 20 dari sekarang baru dapat tarikhnya, segalanya bagaikan halangan," katanya.

Sumber: SH
Foto: Nas Ahmad IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


9 GAMBAR - ASHRAF MUSLIM & 2 ISTERI RAI 'KEHAMILAN' DI BANDUNG?

Gambar menarik keluarga bahagia Ashraf Muslim dan isteri-isterinya bercuti di Bandung, Indonesia. Mungkin percutian tersebut sebagai meraikan berita gembira di mana isteri pertamanya, Noor Dayana Lokman dikhabarkan hamil baru-baru ini. Heh.

Difahamkan, selain melawat persekitaran gunung berapi di Tangkuban Parahu, mereka juga melawat tempat menarik yang lain sambil merasai pelbagai makanan enak di sana.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"YANG BUAT KOTOR PUNCA DARI KITA..." - MAWI ULAS TANGGAPAN RAMAI INDUSTRI HIBURAN 'LADANG' PENYEBAB DOSA & MAKSIAT

"17 tahun aku dalam Industri Hiburan dan aku lihat DUNIA HIBURAN ni selalu dituduh penyebab dosa & maksiat oleh segelintir pihak. Mengikut pengamatan aku...

DUNIA HIBURAN ini tidak pernah kotor kalau kita bijak mengatur langkah. Menggunakan platform ini untuk menyebar kasih sayang dan mengenal akan pencipta kasih sayang itu. Yang membuatkan DUNIA HIBURAN ini kotor adalah berpunca dari KITA yang tidak mahu berfikir !

"DUNIA POLITIK juga tidak pernah kotor. Yang membuatkan DUNIA POLITIK ini kotor adalah berpunca dari KITA yang tidak mahu berfikir !

"Begitu juga dengan 'DUNIA' ! Dunia ini tidak pernah kotor. Yang membuatkan DUNIA ini kotor dan berlaku pertumpahan darah adalah berpunca dari KITA yang tidak mahu berfikir !" demikianlah tulis penyanyi dan penyampai radio Mawi yang kesal apabila ramai beranggapan industri hiburan adalah 'ladang' penyebab dosa dan maksiat.

Klik untuk gambar besar

Berkongsi luahan tersebut menerusi satu hantaran di laman Instagram, Mawi atau nama sebenarnya Asmawi Ani, 41, berkata, dunia hiburan bukan tempat kotor seperti mana dilihat orang lain sebaliknya ia mampu menjadi platform bermanfaat sekiranya seseorang bijak mengatur langkah dan digunakan bagi memberi manfaat kepada orang lain.

Dalam pada itu, pengarah filem 'Tiada Tajuk' ini lagi, sikap orang ramai yang tidak berfikir panjang juga menjadi faktor tanggapan buruk mudah diberikan kepada industri hiburan.

Bukan itu sahaja, kata Mawi, dunia politik turut berdepan dengan pandangan buruk segelintir pihak disebabkan masalah sama. Mawi turut menyimpulkan secara keseluruhannya banyak isu yang berlaku dalam dunia ini disebabkan sikap malas berfikir.

Penyanyi itu juga meletakkan tanda pagar #janganmainkotor dalam hantaran yang menggunakan gambar Amou Hadji iaitu lelaki warga Syria yang dikatakan tidak pernah mandi selama 60 tahun.

Untuk makluman, perjalanan kerjaya Mawi bermula selepas bergelar juara program Akademi Fantasi musim ketiga (AF3) sehingga pernah mencetuskan fenomena yang digelar 'tsumawi'. Mawi juga pernah digelar sebagai Raja SMS kerana sering menerima anugerah yang melibatkan undian peminat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK KISAH..." - RESPON SHARIFAH ZARINA BILA ANAK DIKECAM BERPELUKAN DENGAN LELAKI

Anak perempuan kepada penyanyi Sharifah Zarina iaitu Athalia Deena Baswani dikenali ramai di platform TikTok. Baru-baru ini, perkongsian anak Sharifah Zarina menjadi perhatian ramai apabila memuat naik video berpelukan dengan seorang lelaki.

Menerusi video dikongsikan, Athalia dilihat berjalan bersahaja sambil bermain dengan rambutnya sebelum berpelukan dengan seorang lelaki yang juga personaliti media sosial England, Elliot James Reay sebagai tanda bertegur sapa.

Perkongsian Athalia itu bagaimanapun telah mendapat pelbagai reaksi darpada netizen kurang senang dengan tindakan gadis itu yang tiada segan silu memeluk lelaki bukan mahram.

Tidak kurang juga, ada netizen tertanya-tanya reaksi ibu kepada gadis itu melihat anaknya berpelukan dengan lelaki. Malah, ada yang menitipkan pesanan kepada Athilia supaya lebih berhati-hati sebelum memuat naik perkongsian kerana bimbang ibunya terkena tempias.

Klik untuk gambar besar

Dalam pada itu, ada yang memetik ibu kepada gadis itu supaya memberi nasihat kepada anaknya. Namun, apa yang lucu apabila ada yang salah memetik nama Sharifah Sakinah.

Perkara itu mendapat perhatian Sharifah Zarina yang memberikan respon dimana dia tidak kisah jika netizen mahu mengecam dan mengkritik anaknya tetapi pastkan memetik nama individu yang sebenar.

"Saya tak kisah kalau ada yang nak bagitahu saya, anak saya dikecam atau orang kutuk anak saya ke, saya tak kisah. Tapi, tolonglah tagged saya ya. Jangan tagged artis lain. Itu Sharifah lain, ini Sharifah lain," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SHARNAAZ AKUI KEPUTUSAN CERAI PERSETUJUAN BERSAMA

"Saya agak terkejut dengan kenyataan balasnya (Sharnaaz), seolah-olah dia tidak menjangkakan perkara ini (permohonan cerai). Sedangkan, kami bersetuju untuk bercerai selepas usaha untuk membaik pulih perkahwinan tidak berjaya. Selain itu, kami juga ingin menyelesaikan permasalahan ini secara baik, damai, aman dan waras. Semua itu dilakukan demi masa depan anak kami, Jebat Jayden.

"Apa sahaja yang terjadi, memang anak yang akan menjadi keutamaan kami, sekarang," demikian kata kakak Noor Neelofa iaitu Noor Nabila Mohd Noor, 35, yang menegaskan keputusan untuk berpisah adalah hasil persetujuan secara bersama dengan suami, pelakon Sharnaaz Ahmad, 34, selepas usaha untuk memperbaiki hubungan mereka sebagai pasangan suami isteri menemui kegagalan.

Baru-baru ini, Nabila mengaku dia sudah memfailkan perceraian terhadap Sharnaaz selepas gosip mengenai perkara itu kencang diperkatakan media. Sharnaaz pula berkata, dia menerima dengan penuh reda andai perpisahan menjadi jalan akhir menamatkan kemelut melanda rumah tangganya bersama Nabila. Kata bintang Juvana berkenaan, jika perpisahan yang dipinta isterinya, tiada apa lagi mampu dilakukannya.

Klik untuk gambar besar

Menurut Nabila, dia menerima surat perjanjian cerai daripada Sharnaaz menerusi aplikasi WhatsApp dan pada masa sama, peguam pelakon itu turut menghantar butiran sama menerusi e-mel: "Saya menerima surat perjanjian cerai itu daripada Sharnaaz pada 26 Ogos lalu. Dia juga meletakkan beberapa terma perceraian. Selepas berbincang dengan peguam saya, kami (saya dan peguam) bersetuju untuk memfailkan kes ini di mahkamah pada 27 Ogos. Buat masa ini, kami sedang menunggu hari perbicaraan,” katanya.

Ditanya mengenai kemungkinan sikap panas baran suami dan kewujudan orang ketiga dalam hidup lelaki itu menjadi punca mereka bertindak demikian, Nabila memilih untuk tidak menidakkan mahupun mengiyakan: "Saya tidak mahu komen bab itu. Kami pun sudah tidak tinggal sebumbung, sejak Februari tahun lalu," kata Nabila yang mendirikan rumah tangga dengan Sharnaaz pada 31 Mac 2017.

Kisah rumah tangga pasangan terbabit kembali menjadi perhatian, hujung Ogos lalu, apabila sebuah portal menyiarkan artikel kononnya Nabila memfailkan perceraian terhadap pelakon filem 'Wangi' itu. Nabila difahamkan berbuat demikian apabila berkongsi sekeping foto dipercayai Kompleks Mahkamah Syariah Wilayah Persekutuan Kuala Lumpur, Jalan Duta, di Instagram Story miliknya. Malah, dia juga didakwa memuatnaik status dikatakan menguatkan lagi spekulasi dirinya berdepan masalah rumah tangga.

www.myartis.com / Sumber & foto: Berita Harian, Instagram Noor Nabila & Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSELFIE DI ATAS KATIL - EKIN AF3 DITEGUR PEMINAT

Jika sebelum ini, Ayu Raudhah dan suaminya Zaquan Adha berkongsi gambar mesra mereka di atas katil, terkini Ekin AF3 atau nama sebenarnya Norashikin Abdul Rahman dan suaminya Yazer pula berkongsi gambar mereka di atas katil.

Gambar yang dikongsi oleh Ekin di laman Facebook miliknya itu telah menerima teguran daripada peminat yang rata-ratanya tidak setuju dengan tindakannya.

Teguran tersebut telah membuatkan Ekin bertindak mempertahankan apa yang dilakukannya.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BIMBANG HILANG SUARA 3 BULAN - ISMAIL IZZANI TANGGUH BEDAH

Memberitahu dia sering mengalami demam setiap bulan disebabkan masalah tonsil yang dihadapinya sejak tahun lalu, penyanyi Ismail Izzani, 18, berkata buat masa ini dia hanya bergantung kepada ubat-ubatan dan menjaga pemakanan untuk mengelakkan tonsil semakin teruk.

"Kalau ikutkan, doktor memang pernah beritahu yang masalah tonsil yang saya hadapi ini dah bahaya. Setiap bulan saya akan demam tapi alhamdulillah bulan ini kesihatan saya baik-baik sahaja sebab jaga pemakanan.

"Sekarang ini saya bergantung pada ubat yang doktor beri dan menjaga pemakanan untuk elak tonsil makin teruk," katanya.

Ismail sepatutnya perlu menjalani pembedahan untuk membuang tonsil pada tahun ini namun dia terpaksa menangguhkannya sehingga Januari tahun hadapan. Menurutnya, dia akan kehilangan suara selama tiga bulan jika melakukan pembedahan tersebut.

Klik untuk gambar besar

"Sebenarnya saya sepatutnya jalani pembedahan buang tonsil pada tahun ini tapi terpaksa tangguh sehingga Januari tahun hadapan.

"Kalau bedah, saya akan kehilangan suara selama tiga bulan dan saya tidak mahu mengganggu jadual kerja yang sudah ditetapkan," ujarnya.

Bercerita mengenai pemilihan lagu, penyanyi lagu 'Bidadari' ini lebih selesa untuk menyanyikan lagu rancak berbanding balada.

"Sebenarnya lagu 'Demi Kita' merupakan satu-satunya lagu balada yang saya ada sebab sangat-sangat mencabar. Saya sendiri tidak biasa nak menyanyikan lagu balada. Sebab itu, saya lebih selesa memilih lagu-lagu yang rancak," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAMANI & PENGANJUR KONSERT, AALAN AHMAD KINI BERDAMAI - ISU DUIT KONSERT HANYA SALAH FAHAM

"Masalah memang ada tapi kami pilih mendengar, meneliti dan mencari jalan penyelesaian. Itu lebih baik daripada membiarkan tergantung begitu saja tanpa jawapan dan buat peminat berteka-teki. Lagipun kena ingat saya akan menjalani pembedahan membetulkan tulang belakang melengkung akibat penyakit scoliosis Isnin ini.

"Ada baiknya saya selesaikan setiap isu sebelum fokus pada pembedahan itu," jelas penyanyi popular, Zamani apabila perang dingin membabitkan dirinya dan penganjur konsert, Aalan Ahmad yang juga pemilik Indera Entertainment berakhir awal pagi hari ini selepas kedua-duanya memilih untuk berdamai.

Ia susulan dakwaan mengatakan Aalan melarikan wang jualan tiket Konsert Doa Buat Zamani di Zepp Kuala Lumpur, di sini, pada 30 September lalu. Aalan tidak berhasrat memanjangkan lagi isu itu sehingga menjejaskan hubungan baik yang terjalin sejak remaja.

Zamani ketika ditemui berkata, selepas keadaan semakin tegang dengan komen peminat serta penggiat seni tanpa mengetahui perkara sebenar, mereka membuat keputusan untuk berjumpa dan meluahkan perasaan yang terbuku dalam hati masing-masing.

Klik untuk gambar besar

Perbincangan turut disertai isteri Zamani, Nur Juliana Abd Rani dan isteri Aalan yang dikenali sebagai Amylia. Perbincangan antara mereka berjalan lancar, namun sesekali dilihat agak beremosi dalam beberapa perkara serius antaranya isu penjualan tiket, sumbangan mytickets.asia sebanyak RM3 bagi setiap keping tiket untuk Zamani serta dakwaan Julie terhadap Aalan.

Bagaimanapun, situasi kemudian kembali tenang selepas penerangan Aalan diterima Zamani. Begitu juga penjelasan Zamani diterima dengan baik oleh Aalan. Sementara itu, Aalan berkata, dia bersyukur apabila Zamani akhirnya mendengar permintaannya untuk berjumpa dia dengan isterinya.

"Di sini saya dapat menjelaskan apa yang sepatutnya mereka perlu faham. Jelas terbukti perkara ini berpunca daripada salah faham isterinya. Saya jelaskan kronologi apa yang berlaku dan mereka akhirnya puas hati dan faham.

"Pada saya isu ini dah selesai. Tumpuan sekarang ialah pembedahan Zamani. Biarlah dia laluinya dengan tenang," katanya dalam pertemuan yang berlangsung di kediaman Zamani di Ampang, di sini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCHA ALYAHYA 'DEACTIVATE' IG: "I'VE HAVE ENOUGH!" - PEMINAT MULA RISAU

Pelakon dan pengacara Scha Al-Yahya baru-baru ini telah memuat naik sebuah status di Instagram Story yang bertulis "I've had enough!", sebelum bertindak secara tiba-tiba memadam akaun Instagram miliknya.

Kehilangan Scha di media sosial ternyata telah mencetuskan tanda tanya dan kebimbangan di kalangan peminat serta pengikut Instagramnnya.

Lantaran itu, peminat mula meluahkan rasa risau terhadap Scha dan membanjiri ruangan komen Instagram suaminya iaitu pengacara Awal Ashaari dengan bertanyakan ke manakah isterinya itu menghilangkan diri.

Klik untuk gambar besar

Ada pula netizen yang membuat spekulasi bahawa Scha bertindak memadam media sosialnya itu mungkin kerana sedang marah atau merajuk merujuk kepada hantaran terakhirnya itu.

"Kenap kak Scha dah tak ada IG? Siapa buat diaaa? Ni haa aku sumpah tujoh keturunan!" - "Eh ye keee... Tadi siang nampak dia post macam tengah marah."

"Awal, kenapa Scha Alyahya ni hilang dr IG? Hope she’s doing okay..." - "We always support and always respect her decisions. Hope scha are doing well... Hugssss." - "Nak kak Ayayaaa balik…Take care kak Ayayaa."

Selain itu, ada juga yang mengesyaki bahawa Instagram Scha telah digodam pihak yang tidak bertanggunjawab. Meskipun dihujani soalan daripada peminat, Awal tidak tampil memberi sebarang komen di atas perbuatan isterinya itu.

Mungkin juga gangguan hormon ibu mengandung, peminat Scha rata-rata mendoakan kesihatan dan keselamatan aktres itu memandangkan dia kini sedang hamil anak kedua.

Setakat ini hanya IG Scha yang memiliki seramai 5.4 juta pengikut sahaja yang 'hilang', sementara akaun media sosial Awal dan Lara Alana masih aktif.

www.myartis.com / Sumber & foto: Beautifulnara, Astro Gempak & Instagram Awal Ashaari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TABLIGH BAWA PERUBAHAN - NABIL BERSYUKUR DITERIMA BAIK, MOHON DOAKAN ISTERI

"Sebelum ini saya ingat bila begini, klien mungkin kata tidak boleh ada jambang apa semua. Alhamdulillah, ramai yang boleh terima. Kita ini suka sangat buruk sangka dengan Allah.

"Lalu Dia tunjukkan semua elok saja dengan saya, malah layanan mereka lebih baik. Saya betul-betul tak sangka sebenarnya. Apabila begini, saya buat untuk diri saya saja, tak ambil kisah kalau ada orang yang nak terima atau sebaliknya.

"Alhamdulillah, semuanya dipermudahkan," demikian kata pelawak dan pengacara popular, Nabil Ahmad yang bersyukur apabila perubahan dirinya yang kini lebih Islamik dan berjambang diterima baik banyak pihak.

Menerusi kebanyakan program hiburan yang dikendalikan, peminat mendakwa Nabil lebih relak ketika mengacara selain kerap menyelitkan kata-kata positif kepada penonton.

Klik untuk gambar besar

Nabil berkata, sebelum ini dia beranggapan ada pihak terutama membabitkan kerjaya dan perniagaannya tidak suka dengan penampilannya itu.

Dalam masa sama, Nabil atau nama sebenarnya Ahmad Nabil Ahmad, 38, berkongsi dalam diam ramai rakannya turut menyertai kumpulan tabligh.

"Tak tahu, suatu hari yang biasa saya tiba-tiba nak tahu lebih tentang agama. Kawan-kawan saya rupa-rupanya ada yang menyertai tabligh. Mereka kadang-kadang lepak dengan saya, penampilan pun lebih kurang seperti saya.

"Mereka juga tak tinggal solat dan tahu mengenai cerita agama dan sebagainya. Kemudian saya tanya mereka belajar agama di mana," tuturnya.

Menurut Nabil, apa yang dipelajari ketika menyertai tabligh itu turut dikongsi bersama isteri, Zira Ayub yang kini sudah pun bertudung.

"Bukan setakat kongsi, malah saya turut mendoakan dia. Itulah, bila Allah SWT berkehendak, semua perkara akan jadi. Doakan dia juga agar terus istiqamah (bertudung). Kita ni hari-hari cuba. Cuma kena minta doa daripada semua.

"Nak istiqamah ini susah. Kena minta tolong dengan orang. Kalau diri sendiri kata 'aku dah boleh ni atau dah jadi ni', ia takkan menjadi. Kena minta juga doa ramai barulah jadi, Insya-Allah," ujarnya.

Dalam perkembangan lain, Nabil bakal muncul menerusi program kerohanian bersama selebriti popular, Noor Neelofa berjudul NTN (Nabil To Neelofa) tidak lama lagi.

www.myartis.com / Sumber & foto: Harian Metro & Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 5 BULAN - HUBUNGAN DUA ISTERI ASHRAF MUSLIM MAKIN BAIK

Hubungan mereka makin baik!

Demikian komen Ashraf Muslim mengenai kedua-dua isterinya iaitu Noor Dayana dan Wan Sakinah Ahmad Saburi yang sebelum ini agak renggang. Malah katanya, mereka bertiga kini sudah sering keluar dan bersembahyang bersama-sama jika ada masa lapang.

Artikel terdahulu:

ASHRAF & WAN SAKINAH SANDING 'BERTIGA'

"Semuanya baik-baik sahaja. Namun buat masa ini kami masing-masing sibuk dengan kerja dan jarang dapat jumpa bertiga," ujar Ashraf ketika ditemui media.

Terdahulu, Ashraf juga mengakui sudah bersedia memikul tanggungjawab sebagai bapa setelah isteri keduanya Wan Sakinah hamil lima bulan. Tambahnya, dia telah mempersiapkan diri untuk menjadi bapa dan ketua keluarga yang terbaik, bukan hanya untuk Wan Sakinah tetapi untuk kedua-dua isterinya.

Menurut Ashraf yang kini sibuk dengan projek langskap, pengurusan majlis dan syarikat produksi miliknya, yang penting sekarang ialah bersikap adil agar tiada pihak yang berkecil hati.

"Alhamdulillah, Sakinah sudah hampir lima bulan mengandung dan keadaan dia sekarang sihat, dia tidak banyak mengalami alahan atau mengidam yang bukan-bukan.

"Setakat ini kami belum tahu lagi jantina bayi tersebut namun saya tidak kisah sama ada lelaki atau perempuan," jelasnya dipetik sebagai berkata kelmarin.


7 GAMBAR - EZAD LAZIM, ISTERI & ANAK MENGERJAKAN UMRAH

"Kami baru sarapan dekat Madinah jam 7.28pagi di Hotel Al Mukhtara," demikian tulis Ezad Lazim melalui FBnya semalam.

Untuk info, Ezad dan isterinya Nor Azeana Ramli serta anak mereka Puteri Rania Keisha kini berada di Mekah mengerjakan umrah sehingga 4 Mac depan.

Klik gambar untuk size besar

"Perancangan untuk mengerjakan umrah dibuat apabila saya ditahan polis berikutan kesalahan dadah. Sebelum itu kami pernah juga merancang, tapi perkara ini semakin serius difikirkan apabila isteri saya berniat sekiranya kes ini selesai dengan baik, kami akan buat umrah satu keluarga.

"Alhamdulillah kes saya selesai dengan baik tanpa tindakan susulan dan kami perlu menepati niat yang dibuat. Zeana juga nampak saya ada perubahan positif dan nak bawa saya buat umrah bagi mencuci dosa," katanya dipetik sebagai berkata baru-baru ini.

Syabas diucapkan buat Ezad dan isteri!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"YA, DIA (SUAMI) SUDAH FAILKAN PERCERAIAN & KINI TUNGGU TARIKH..." - NADIA BRIAN

Setelah isu pergolakan rumah tangga pelakon Nadia Brian bersama suaminya, Muizz Nasruddin menjadi teka-teki dan hangat diperkatakan beberapa bulan lalu, terkini Nadia tampil membuka mulut dimana dia mengesahkan suaminya sudah memfailkan kes perceraian mereka di mahkamah.

"Ya, dia (suami) sudah failkan perceraian dan kini tunggu tarikh untuk kami hadir ke mahkamah. Saya tahu ramai yang mencari sebelum ini untuk dapatkan kenyataan tentang isu sekarang.

"Minta maaf sebab tak dapat menjawab sebab saya pun sibuk dengan pengambaran drama. Status sekarang, pihak sana sudah failkan cuma mahkamah belum buka sebab pandemik Covid-19. Kemudian baru saja beroperasi semula pada 6 Disember lalu dan sekarang menunggu tarikh," katanya.

Perkara tersebut dikongsikan oleh Nadia menerusi satu temu bual bersama program Melodi semalam. Nadia berkata lagi mereka kini menunggu tarikh perbicaraan daripada pihak mahkamah.

Klik untuk gambar besar

Sementara itu, menerusi satu entri di laman Instagram, Nadia berkata semua tuduhan yang dilemparkan sebelum ini adalah fitnah. Ujarnya, selama ini dia diamkan diri bukan kerana takut tetapi tidak mahu keruhkan keadaan.

"Kita tunggu mahkamah buka dan doakan semuanya dipermudahkan. Jika tiada bukti, semua tuduhan terhadap saya ialah fitnah. Selama ini saya diamkan diri bukan kerana takut tetapi tidak mahu keruhkan keadaan.

"Fitnah, kata-kata yang tidak baik kepada saya dan keluarga selama ini tak akan saya maafkan kecuali mereka datang sendiri memohon kemaafan," tulisnya yang mendirikan rumah tangga dengan ahli perniagaan itu pada 9 November 2019.

www.myartis.com / Sumber & foto: Rotikaya & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AWAL-AWAL TU AGAK KEKOK SIKIT, TAKUT..." - HAFIZ LEBIH SENSITIF SEJAK JADI 'BAPA'

Bersyukur dapat meluangkan lebih banyak masa bersama anak angkatnya, Hamdee Hafiz sepanjang tempoh mencabar Perintah Kawalan Pergerakan (PKP), penyanyi Hafiz Hamidun berkata, pada permulaannya agak kekok tetapi atas sokongan dan nasihat daripada keluarga, dia semakin seronok dan dapat membiasakan diri.

"Sebelum saya buat keputusan untuk mengambil Hamdee sebagai anak angkat, saya sudah bertanya pada keluarga, jadi saya memang dah bersedia dari segi mental, kewangan dan sebagainya. Saya bersyukur keluarga ada disisi untuk tolong dan sokong keputusan saya. mereka juga bagi banyak nasihat. Awal-awal tu agak kekok sikit tapi lama-lama dah tak ada masalah," kongsi Hafiz.

Selain lebih bersabar dan sensitif sejak menjadi seorang bapa, Hafiz percaya menjaga Hamdee sepanjang tempoh PKP memberi dia peluang untuk menjalankan tanggungjawab itu dengan baik: "Menjaga Hamdee tidak terlalu sukar sampai saya perlu mengeluh dan sebagainya. Malah setiap hari saya belajar banyak benda. Saya belajar bersabar dan lebih sensitif dengan apa yang anak saya mahukan.

"Menjaga Hamdee sepanjang PKP ni ada banyak hikmahnya saya boleh tumpukan hampir sepenuh masa saya untuknya. Saya bayangkan kalau tiada PKP mungkin saya akan panggil pembantu dan sebagainya jadi saya tak akan dapat luangkan masa bersamanya. Tapi setakat ni memang saya dapat masa yang berkualiti bersama anak saya," tuturnya.

Klik untuk gambar besar

Mengulas tentang tip yang diamalkan dalam membesarkan Hamdee, Hafiz menegaskan ibu bapa perlu cekap dan mengekalkan rutin yang sama pada setiap malam: "Ramai orang bagi tip pada saya untuk kekalkan rutin yang sama pada setiap malam.

"Contohnya, tetapkan pukul berapa nak mandikan dia, pukul berapa nak menyusukan, pukul berapa nak tidurkan. Awal-awal dulu pun saya agak takut, kadang-kadang saya terlebih buat persiapan. Tapi sekarang ni saya sudah semakin cekap," ujar Hafiz.

Tambah Hafiz, walaupun Hamdee tidak mempunyai seorang ibu, ia tidak menjadi masalah kerana dia yakin mampu menggalas tanggungjawab sebagai seorang bapa dan juga seorang ibu: "Saya rasa pengalaman ini semua orang akan merasa cuma mungkin Hamdee ada sedikit kekurangan kerana dia tidak ada ibu tapi sebab dia ada saya, jadi sayalah perlu galas tanggungjawab sebagai bapa dan ibu.

"Lama-kelamaan dia akan rasa selamat dengan orang yang dia dah kenal dan selesa. Anak saya pun dah pandai berbual dan pandai mengagah-agah jadi dapatlah saya rasai kegembiraan itu sedikit demi sedikit," jelasnya.

Walaupun tidak dapat beraya bersama kedua ibu bapa, komposer itu sempat berkongsi pengalaman pertama kali beraya bersama anak serta adik-beradik: "Tahun ni saya tak dapat balik kampung jadi agak ralat sedikit.

"Tapi bila ada Hamdee, perasaan menyambut raya tu jadi lain. Pada tahun ini, saya berkumpul dengan adik-beradik di Kuala Lumpur dan kami hanya berkomunikasi dengan ibu bapa yang berada di kampung di Perak secara online," kata Hafiz.

www.myartis.com / Sumber & foto: mStar, Instagram Hafiz Hamidun & Hamdee Hafiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA HARI JADI & ANNIVERSARY KE-7 - TYA ARIFFIN TERIMA KEJUTAN HADIAH KERETA TESLA DARIPADA SUAMI

"Happy 7th Anniversary sayang! @tyaarifinnw. Alhamdullillah, it's been 7 years since we got married and I'm still amazed by your beauty, kindness, hardwork & dedication towards everything you do.

"Thank you for loving me despite all my weaknesses & always supporting me in every single way. I know I won’t be the person I am today without your support and trust.

"Inshaallah, we will have more amazing & adventurous life together. I will do everything I can, to make all of our dreams a reality. I love you & I hope you enjoy this little birthday surprise ❤."

Klik untuk gambar besar

Demikian tulis usahawan terkenal yang juga anak tiri kepada penyanyi tersohor, Datuk Seri Siti Nurhaliza iaitu Asyraf Khalid yang membuat kejutan dengan menghadiahkan isterinya, Tya Arifin sebuah kereta mewah Tesla sempena hari jadi dan ulang tahun perkahwinan mereka ke-7.

Menerusi satu perkongsian di laman Instagram, Ashraf memuat naik video kejutan serta menitipkan ucapan romantis buat isteri tercinta. Dalam video dikongsikan, Tya dilihat terkejut dengan hadiah istimewa yang diberikan oleh suaminya itu.

Untuk makluman, Asyraf dan Tya mendirikan rumah tangga pada November 2015 dan pasangan itu dikurniakan dua orang cahaya mata iaitu Arif Jiwa dan Azzahra Jiwa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEATER - KAWALAN KETAT POLIS BUAT HANEZ SURAYA

Gara-gara ugutan pihak tertentu yang mahu mengadakan Gerakan Baling Telur dan pelbagai ugutan lain terhadap Hanez Suraya, polis akan melakukan kawalan ketat dan menyediakan polis berpakaian biasa (preman) sepanjang pementasan teater Projek Kahwin di Panggung Sari, Istana Budaya.

"Kami buat keputusan untuk kekalkan Hanez Suraya dan bersedia untuk berhadapan dengan sebarang kemungkinan.

"Bagaimanapun, kita akan tingkatkan kawalan keselamatan jika perlu selepas ada ugutan yang boleh menjejaskan keselamatan pelakon dan penonton sepanjang pementasan," kata Ketua Pengarah Istana Budaya, Datuk Mohamed Juhari Shaarani dalam satu sidang media.

Tambah Mohamed, kontroversi rampas suami orang yang menimpa pelakon itu tidak akan menjejaskan penonton yang bakal hadir menyaksikan pementasan tersebut.

Malah katanya, insiden itu secara tidak langsung memberi promosi awal yang besar kemungkinan mampu membuatkan penonton tertarik menyaksikan pementasan berkenaan.

Untuk info, Teater Projek Kahwin telah mengekalkan Hanez Suraya untuk empat hari pementasan iaitu 11 hingga 14 Jun, sementara enam hari pementasan awal iaitu pada 6 hingga 10 akan dilakonkan oleh Kilafairy.

Sebagai rekod, kontroversi mengenai Hanez Suraya mula tercetus selepas pelakon itu membuat pengakuan dia bakal berkahwin dengan seorang lelaki kononnya berstatus duda yang dikenali sebagai Romie Razin Adilha, 34, sehingga menjadi punca keretakan rumah tangga pasangan berkenaan.

Bagaimanapun dalam satu sidang media yang diadakan, Hanez menafikan dia sebagai punca keretakan rumah tangga Romie dan isterinya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BERANG PRODUK DITUDUH ADA MERKURI - SYATILLA TERIMA PERMOHONAN MAAF

Berang apabila terdapat seorang pengguna laman sosial menfitnah produk keluarannya di Twitter, pelakon Syatilla Melvin atau lebih mesra dipanggil Tilla berkata, dia inginkan bukti yang kukuh untuk membuktikan dakwaan wanita tersebut.

Tilla juga tidak teragak-agak untuk mengambil tindakan jika wanita terbabit tidak tampil memohon maaf serta menarik balik segala tuduhan yang telah dilemparkan: "Okay aku rasa dia main dengan silap orang. Siapa kenal perempuan ni? Hang silap besar sebab hang mention nama aku kat public dan fitnah periuk nasi aku!!

"Aku nak hang respon dan minta maaf dalam masa terdekat! Bagi bukti yang kukuh sekali! Jangan tunjuk sangat yang akal hang bubuh kat lutut! Sebelum aku sagat muka hang kat jalan dan saman, hang tolong respon. Aku akan besarkan benda ni kalau hang tak tak mai minta maaf dan tarik semua benda! Followers Tilla, tolong aku buat kerja sat cari mangkuk ni," tulis Tilla.

Klik untuk gambar besar

Selepas satu jam dikongsikan di entri Instagram (IG) miliknya, wanita tersebut tampil memohon maaf atas tindakan tidak matang yang dilakukannya: "Pada hari yang sama saya menulis tweet tentang produk Samtilla yang mempunyai merkuri dalam produk mereka, saya sangat menyesal.

"Saya dengan rendah hati meminta maaf kepada Samtilla kerana memfitnah produknya tanpa sebarang bukti sebelum ini. Saya menarik balik kenyataan saya tentang produknya sekali lagi saya benar-benar memohon maaf atas tindakan saya yang tidak matang," tulisnya.

Untuk makluman, Tilla bersama adik beradiknya, Syafiqa, Syifa dan Syida Melvin menjalankan perniagaan kosmetik yang diberi nama 'Kekasih'.

www.myartis.com / Sumber & foto: Astro Gempak & Instagram Syatilla Melvin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAIFUL BERUBAH JADI NYAH??

Gambar Terbaru Saiful Malaysian Idol yang dikatakan bertukar daripada 'keras' kepada 'lembut'. Entah benar atau tidak Saiful sudah menjadi sotong... Allahualam!Dalam hal ini, mungkin hanya Saiful sahaja yang memahami apa yang diinginkannya dalam kehidupan ini. Atau lebih tepat... dia tidak dapat membohongi dirinya sendiri dan perubahan itu adalah sesuatu yang tidak dapat dielakkan.(\__/)(='.'=)(")_(")myartis 2009


AL-FATIHAH - SUAMI RUBIAH SUPARMAN KEMBALI KE RAHMATULLAH

Pada jam 5.15 petang semalam, suami kepada pelakon veteran Rubiah Suparman iaitu Zahri Mohd Nor telah menghembuskan nafas terakhir di kediamannya di USJ, Subang Jaya akibat kanser paru-paru. Anak tirinya, Azida Roselay ketika dihubungi berkata, arwah keluar masuk hospital sejak Januari lalu, bagaimanapun disahkan menghidap penyakit kanser paru-paru pada bulan lalu.

Arnida berkata, keadaan arwah agak baik selepas keluar wad pada Khamis lalu. Bagaimanapun, kesihatannya makin tenat dan kerap tidak sedar diri, sejak kelmarin: "Hari ini (semalam), arwah langsung tidak sedarkan diri.

"Kami sekeluarga reda dengan pemergian ayah. Ayah disahkan menghidap kanser paru-paru pada hujung Januari lalu. Bagaimanapun, ayah tidak menjalani sebarang pembedahan kerana risiko tinggi memandangkan usianya sudah menjangkau 80 tahun.

"Kami sekeluarga sudah bersedia dengan segala kemungkinan apabila keadaan ayah semakin lemah dari hari ke hari. Malah, beberapa hari sebelum ayah menghembuskan nafas terakhir dia juga dalam keadaan sedar dan tidak sedar.

Klik untuk gambar besar

"Dia menghembuskan nafas terakhir di hadapan isteri dan anak-anak. Cuma, dia seperti ternanti-nantikan kepulangan seorang anaknya, David Azmi Zahri dari London. Sedihnya, David tiba, arwah sudah tutup mata," katanya.

Menurut Azida, ibunya reda dengan pemergian suami tercinta: Alhamdulillah, mak kuat dan reda dengan pemergian ayah. Diharapkan semoga segala urusan berjalan lancar. Jenazah akan dibawa ke Masjid Al-Mukminun, USJ2, sebelum dikebumikan Tanah Perkuburan Islam USJ 22, pagi esok (hari ini)," jelasnya.

Rubiah merupakan angkatan pelakon era 70-an yang banyak membintangi filem dan drama antaranya 'Bila Hati Telah Retak', 'Dayang Suhana', 'Potret Maria' dan lain-lain. Dia juga mengusahakan restoran Puteri yang sangat popular bagi masyarakat di sekitar Lembah Kelang.

www.myartis.com / Sumber: Harian Metro, Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK ALLAHYARHAM SHARIFAH AINI, ALIFF OMAR NIKAH HARI INI

Akhirnya hari yang dinanti tiba jua. 3 Oktober merupakan hari pernikahan anak tunggal lelaki Sharifah Aini, Aliff Omar. Dia dan pasangannya Sharifah Nur Athirah Syed Azmi akan disatukan sebagai suami isteri di Shah Alam, Selangor.

Sebelum ini (23 Ogos lalu), Aliff telahpun bertunang dengan Sharifah yang merupakan seorang doktor gigi.

Untuk info, selepas nikah... Majlis resepsi akan diadakan pada hari Sabtu di Pusat Konvesyen Shah Alam, Selangor. Apa yang menarik, Aliff sebelum ini berada di Madinah dan akan berada di Malaysia selama sebulan untuk urusan majlis perkahwinannya.

Tahniah diucapkan dan selamat pengantin baru.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


NAJDI UNIC TIMANG ANAK KETIGA, 'WAN NUR MEDINA'

Pada jam 1.10 pagi tadi, penyanyi kumpulan UNIC, Najdi atau nama penuhnya Wan Najdi Wan Mohd Noh telah selamat menimang cahaya mata ketiga dan bersyukur kerana isterinya, Norzareen Rahim selamat melahirkan bayi perempuan seberat 3 kilogram secara normal.

"Alhamdulilah ibu dan bayi selamat dan berada dalam keadaan yang sihat. Saya bersyukur kerana semua proses berjalan dengan lancar," katanya ketika dihubungi.

Menurut Najdi, dia sudah mempunyai nama untuk puterinya itu iaitu Wan Nur Medina iaitu sempena ibadah umrah yang dijalani olehnya dan isteri tahun lalu.

Klik untuk gambar besar

"Sebenarnya kami menganggap bayi ini rezeki selepas kami sama-sama pulang dari mengerjakan Umrah tahun lalu. Isteri disahkan hamil anak ketiga ini selepas kami pulang dari tanah suci, jadi kami namakan dia Nur Medina sempena nama kota Madinah," jelasnya.

Najdi yang juga penceramah bebas dari program Imam Muda musim kedua itu bernikah dengan Norazreen pada 29 Januari 2016. Najdi dan isterinya itu turut dikurniakan dia cahaya mata yang lain Wan Nur Maisarah, 3, dan Wan Musthafa, 1 tahun.

www.myartis.com / Sumber & foto: Astro Gempak & Instagram Najdi UNIC & Norzareen Rahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAMARUL BERI UCAPAN HARI LAHIR, SEKALI GUS UMUM DIANA HAMIL 5 BULAN

Menerusi satu entri yang dimuatnaik di laman Instagram, pelakon Zamarul Hisham berkongsi sekeping gambar isterinya, pelakon dan penyanyi Diana Rafar dan membuat ucapan selamat hari lahir. Bukan hanya itu sahaja, Zamarul turut mengumumkan isterinya kini sedang hamil 5 bulan.

"Selamat Hari Kelahiran buat bidadariku Diana Rafar. Terima kasih Allah kerna menjadikan dia permaisuri hidup ku. Semoga diberi kesihatan yg baik, diperluaskan pintu rezeki, sentiasa dirahmati, diberkati dan dilindungi Allah SWT," tulis Zamarul.

Pada masa yang sama, Zamarul turut mengumumkan berita gembira bahawa Diana kini sedang hamil 5 bulan cahaya mata ketiga mereka: "Alhamdulillah kini hamil 5 bulan, doakan kesejahteraan diana dan baby semoga diberi kesihatan yg baik. Luv u ma Diana Rafar," kongsi Zamarul tentang berita gembira itu dan turut mendapat komen dimana rata-rata sahabat dan peminat mengucapkan tahniah kepadanya dan isteri.

Zamarul dan Diana mendirikan rumah tangga pada tahun 2009. Pasangan tersebut telah dikurniakan dengan dua orang cahaya mata, Kashfi Haikal dan Kayla Reysha. Tahniah kami ucapkan kepada Zamarul dan Diana. Semoga semuanya berjalan dengan lancar.

Klik untuk gambar besar

www.myartis.com / Sumber & foto: Astro Gempak, Instagram Zamarul Hisham & Diana Rafar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKAHWINAN DENGAN DUDA TERTUNDA KERANA WALI - BALKISYH BUNTU CARI BAPA

"Ikut perancangan saya nak berkahwin hujung tahun lalu, tapi tertunda disebabkan masalah wali. Sejak itu saya mula mencari bapa. Ada dapat maklumat daripada keluarga di Sabah, tapi ia tidak tepat.

"Jadi, saya buat carian di JPN membabitkan rekod kematian dan alamat terakhir. Selepas dua minggu saya diberitahu ayah masih hidup sebab tidak ada rekod kematian dan alamat terakhirnya di Tawau, Sabah. Malangnya, rumah itu sudah dijual sejak lima tahun lalu.

"Dalam semakan Jabatan Imigresen pun ayah tiada rekod keluar masuk negara sejak empat tahun lalu. Jadi, saya semakin buntu dan tiada petunjuk langsung jika benar-benar pihak jabatan agama tetap mahukan wali daripada bapa kandung," kata pelakon Balkisyh Semundur Khan, 34.

Balkisyh memohon jasa baik Jabatan Agama Islam Wilayah Persekutuan (JAWI) dalam memudahkan proses perkahwinannya dengan seorang duda berusia 34 tahun yang sudah tertunda hampir setahun selepas dia gagal mencari bapa kandungnya.

Balkisyh yang popular menerusi drama 'Mak Cun' ini berkata, pihak terbabit meminta dia mengikut prosedur ditetapkan iaitu tampil dengan wali iaitu bapa kandungnya, Semundur Khan Gulam Khan.

Menurut Balkisyh, dia sudah berusaha mencari bapanya itu termasuk membuat semakan di Jabatan Pendaftaran Negara (JPN) dan Jabatan Imigresen, tetapi gagal.

Klik untuk gambar besar

Balkisyh yang juga ibu tunggal anak dua berkata, dia sudah lapan kali turun naik pejabat agama namun permohonan tetap ditolak.

"Saya pernah menangis keluar dari pejabat agama sebab memikirkan kenapa terlalu rumit prosedur nak berkahwin. Kalau diikutkan saya janda dan pernah berkahwin. Tapi, saya tetap berusaha.

"Saya juga sudah cuba mengemukakan bapa saudara iaitu adik ayah untuk menjadi wali, tapi ditolak. Malah, saya pernah tanya apa penyelesaian terbaik dalam kes saya ini dan mereka tiada jawapan. Mereka juga mahukan saksi dalam kalangan ahli keluarga.

"Dalam keadaan wabak Covid-19 dan ketika pelaksanaan Perintah Kawalan Pergerakan (PKP) dan terbaharu Perintah Kawalan Pergerakan Bersyarat (PKPB), mustahil untuk saya ke sana atau mereka datang ke sini semata-mata untuk urusan perkahwinan," jelasnya.

Menurut Balkisyh, pihak mahkamah hanya membenarkan dia menggunakan wali hakim selepas mendapat kelulusan daripada JAWI. Balkisyh berkahwin dengan Mohd Aizad Rosli pada 2007 dan bercerai pada 5 September 2017. Hasil perkahwinan itu, mereka dikurniakan dua anak iaitu Nur Qalesya, 9, dan Muhamad Nor Qaisyh Khan, 4.

www.myartis.com / Sumber & foto: Harian Metro & Instagram Balkisyh Semundur Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAWA TERIMA TEGURAN, TAK SENGAJA DEDAH AURAT - AERIL PERTAHANKAN ISTERI: "DIA TAK PERASAN WAKTU MENARI..."

Video dimuat naik Wawa Zainal bersama anak perempuannya, Hayla Maghfirahtul Adzkiyaa menerusi laman Instagram baru-baru ini telah menarik perhatian dan menjadi bualan ramai apabila gaya tudung yang dipakai aktres itu dikatakan tidak sesuai dengan penampilannya sebagai wanita berhijab dan menampakkan bahagian leher dan telinganya.

Menerusi laporan mStar, Wawa menjelaskan video tersebut dirakam tanpa dirancang dan auratnya terdedah tanpa sengaja.

Dalam pada itu, Wawa berkata dia terbuka menerima teguran netizen serta akan memperbaiki ke arah yang lebih baik.

"Itu video malas-malas sahaja sebenarnya. Saya dengan Aeril main arah sahaja. Sebab sekarang ini semuanya kita serahkan kepada pekerja kita.

Klik untuk gambar besar

"Idea asal memang dari kita tapi untuk merealisasikan adalah pekerja," kata ibu kepada empat cahaya mata itu.

Sementara itu, suaminya yang juga pelakon iaitu Aeril Zafrel tampil mempertahankan isterinya dengan menyangkal dakwaan netizen kononnya Wawa sudah berubah.

"Dia tak perasan waktu menari itu ada nampak telinga. Dia bukan berubah tapi tak perasan," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU DITIDURKAN DALAM ICU, SEMINGGU GUNA ALAT PERNAFASAN - SYAMEL MOHON DOA

"Harap peminat dapat doakan kesihatan ibu saya agar dia cepat sembuh. Sudah tiga minggu dia sudah dimasukkan ke hospital dan ibu terpaksa ditidurkan oleh doktor sejak seminggu lalu. Memang sekarang ibu bergantung sepenuhnya pada alat bantuan pernafasan. Kami pun tak tahu apa punca ibu boleh jatuh sakit sampai paras oksigen dia boleh menurun begitu sekali.

"Ini kali pertama ibu masuk wad sepanjang hidupnya kerana masalah kesihatan. Dia tak menghidap sebarang penyakit serius lain," kata penyanyi Syamel mengenai keadaan ibunya, Wan Faaizah Karim, 55, yang terpaksa ditidurkan akibat kekurangan oksigen dalam badan.

Menurut Syamel atau nama sebenarnya, Syameel Aqmal Mohd Fodzly, 28, ibunya kini sedang dirawat di Unit Rawatan Rapi (ICU) sebuah pusat perubatan di ibu kota. Terdahulu, Syamel berkongsikan luahannya di InstaStory memohon doa daripada orang ramai untuk ibunda tercinta.

"Minta jasa baik anda yang mengenali saya secara langsung mahupun tidak, untuk terus mendoakan yang baik-baik untuk ibu saya yang masih berada dalam ICU. Semoga Allah perkenankan doa-doa kita buat syurgaku yang tercinta," tuturnya.

Klik untuk gambar besar

Suami kepada penyanyi dan pelakon Ernie Zakri itu berkata sehingga kini dia tidak dapat melawat ibunya berikutan terikat dengan prosedur operasi standard (SOP) hospital.

"Pihak hospital memang tidak benarkan ahli keluarga melawat lebih-lebih lagi dalam keadaan Covid-19 sekarang. Doktor nasihatkan ibu terpaksa ditidurkan sebab orang dah berusia memang apabila dia bergerak sedikit pun dah banyak pakai oksigen.

"Doktor cakap kalau dia dah boleh bernafas sendiri dalam 40 peratus pun dah okay dah... harap semua dapat doakan ibu saya kembali sihat seperti sedia kala," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::